
ciáf di ogni més a' son stadis sielzudis e 
inlustradis dal professór Josef Bergamini. 





1985 


de vignude di Crist 


IL 1985 AL RISPUINT: 


— al 6698 dal Circul Julian; 

— al 2738 de fondazion di Rome; 
— al 5744 dai Ebreos; 

— al 1363 dai Maometans; 

— al 2166 de fondazion di Aquilée. 


FIESTIS VARIABILIS: 

— La Cinise (20 di fevrár); 

— Pasche (7 d'avril); 

— La Sense (19 di maj); 

— Pentecostis (26 di maj); 

— Santissime Trinitát (2 di jugn); 
— Corpus Domini (9 di jugn). 


FIESTIS DI PRECET: 

— dutis lis domèniis; 

— il prin dal an; 

— Madone d'avost (15 d'avost); 

— Fieste dai Sanz (1 di novembar); 

— Madone di dicembar (8 di dicembar); 
— Nadál (25 di dicembar). 


FIESTIS NAZIONALS: 

— Liberazion (25 d'avril); 

— Fieste dal Lavòr (1 di maj); 

— Fieste de Republiche (2 di jugn). 











PREAMBUL DAI PREAMBUI DAL STROLIC 


Aromai la pulitiche "e à mostrát іп mt persuasif che 
dome i preambui а” son impuartanz, stant che daúr, par 
solit, nol ven nujaltri. Inalore il Strolic, aromai madúr, che- 
ste volte al si ë persuadút a dá dongje dome che i siéi 
preambui, fidant dutis lis mesadis di chest librut al popul 
e lis risultánziis fináls al diu Ermes. 


PRIN PREAMBUL 


Aromai strolegá alè dibot impussibil, massime su lis 
cjossis plui impuartantis, ch'a laran indenant simpri com- 
pagn. 

Difat, duc” sa che lis cjossis plui impuartantis dal mont 
a’ son la Pas, l'Europe e la Mafie. 

E duc’ sa che la Pas ’e lara indenant a fuarze di di- 
sarms fintremai che si podará ingrumá armis simpri plui 
gnovis e vendi chés máncul gnovis a chéi puars pòpui ch'e 
an propit bisugne; duc’ sa che lis mutivazions pa l'union 
da l'Europe a’ son tantis e tant grandis di no podé mai 
cordási cu lis pizzulezzis des nestris nazionutis; e duc’ sa 
che orepresint il problem che la Mafie 'e á ancjemò di ri- 
solvi alè chel di sistemá il so personál ta l'Antimafie. 

E alore, sun ce strolegá? 

Ermes, tre voltis grandon, fondadòr da l'alchimie, chest 
problem al a crodút di frontálu cun fòrmulis sostitutivis 
dai strolighez. Paraltri, in zornade di vué, no si sono so- 
stituiz parfin i pasc' cu lis dietis? 





SECONT PREAMBUL 


I plui cognosstiz dius de mitologje greche si sa ch'a son 
Vènere e Bac, e magari ancje Netun, parvie ch'alè avon- 
de simpatic co si òlmilu in qualchi quadri di ostarie, la 
ch'al jès dal már cul so biel forcjás. 

Jessint che nol ë just trascurá tante altre brave int, 
il Strolic (ch'al à pussibilitàz minimis, propit furlanis) al 
a cirút di puartá culi almancul un par di chéi dius, ma al 
è rivát a puartánt dome che un, tra i máncul cognossúz, 
ma tra i plui impuartanz: chest alè Ermes. Nol ë Zico, 
ma si pò pardabon jéssi contenz. 

Al ven a gratis, e ancjemò senze fási tant pred come 
ch'a úsin i sorestanz e i idráulics. 

Magari, par di la veretát, no si sa ce ch'al pò cumbi- 
nánus, che lui a ’nd’ а vudis cumbinadis di chés... Baste di 
che apene nassút al ë jessút cidin cidinut des fassis e al 
e lat a robáj cinquante manzis a Polo. E co Polo, inacuart 
de robarie, al rive li ch'al cròt di becá il lari, cui viòdijal? 
Un frutinut in fassis. J domande s'al a viodút a passá qual- 
chidun cu lis manzutis, ma il frutinut nol á viodút, nol a 
sintút, nol sa nuje di nuje... 

Nancje in borc di San Lázar a Udin no si cjate un la- 
zaron di ché fate li! Ma Ermes al a ancje virtüz grando- 
nis e al à une bachetute ch’e fâs deventá aur dut ce ch'e 
tocje. Nol parten ni 'e Mafie ni e P2. 





TIARZ PREAMBUL 


Il Friúl alè dibot senze teatros, ma ’o vin tantis per- 
sonis teatráls ch’o volin e, cundiplui ’o podin cjatánt altris. 
Alore, in spiete che i teatros a’ vegnin faz sò, si pò ran- 
gjási cun fruzzons teatrái di podé presentáju in qualunche 
lúc, come chesc’ des dodis mesadis, lá ch'a lavòtin i rapre- 
sentanz dal nestri popul: Bocál e Cresime (lis veris mè- 
scaris furlanis) cul marionet talianot Fracanapa, i famós 
Florean e Venturin, e il Sindic di Surisins Titute Lalele, 
rivát culi cul brun. 


LELO CJANTON 





























Cu la criure triste di Zenár 
dut 1 è di mármul: jarbe, nùi e mär, 


ES 


MENI DI TUMIEZ, San Bastian, For di Sóra, parochiál 
(c. 1500) 

CRESIME 
BOCAL 


CRESIME 


BOCAL 
CRESIME 
BOCAL 


CRESIME 
BOCAL 


CRESIME 
BOCAL 


CRESIME 
BOCAL 

Sumò, sumò, dismòviti, va a vòre! 


Oh!... ’O jeri daür a fá un sium maraveós, 
e tü 

Cun ché sium che tu ás simpri, tu ’n’ fa- 
sis di chéi pós di siums tü. 

Ma chest... Oh ce biel! 

Dal sigür no tu ti insumiavis di lavór. 


Lavór!.. Cheste, ve’ mo, la clàf magjche 
dal sium! 


Sumò, batáli, vonde cumò: nizziti! 


Tal sium, il lavór al jere propit tal miez 
de vite, ma nol jere di là a vóre. 


'O ài capit dut, Bocál. 

A] jere un biel fantat ch'al mi à dit ridint 
che il lavór plui nobil alè chel di vivi 
senze lavora. 


Ce savaristu cumò, ce nobiltát? 


Difat, la nobiltát no lavorave mai, e jo 
s'o lavori simpri cemüt devéntijo nobil? 





CRESIME 


BOCAL 


ERMES 
INVISIBIL 


Tú tu lavoris simpri? Quant? 


'E je simpri qualchi volte... Chel fantat al 
a dit... 


Al jere miòr s'al taseve. 


Al à dit che in zornade di vué cui ch'al 
lavore di plui al cjape di mancul... Al a 
dit che... 

Ch'al vebi dit ce ch'al úl... Lavorá alè 
simpri ben, par no stá senze fá nuje. Si 
a di lavorá ancje par dibant, ancje senze 
pae. E i furlans a’ son lavoradòrs nassúz. 


Sono nassúz par lavorá dibant? 


Sglavinade legre di notis di piano. 


« Lavór », ce vuèlial di? Ce sens? Ce fin? 
Mai lavorá se il fa nol fas ch’o sin. 

Quant ch'o lavi a scuele a Flumisel, Gjno Ga- 
sparut, il plui grant di duc’, lu clamavin Gjal par- 
vie de grinte ch'al veve tal barufá, e ancje di fantat 
nol veve piardút chel vizi. 

Une sabide di sere lui e un so ami, Aldo Poz- 
zar, a’ son laz a bala a Tiarz di Aquilèe, dula ch'e 
an cjatàt da dî cun tun quatri dal lic. 

Quant che l'afár si è fat serio e al mancjave 
pòc che si metessin lis mans intòr, Aldo, un bocon 
ancje lui come il so ami Gjal, al cjapa il Gjal cun 
tun braz par ch'al stès fèr; podopo si volta viars 
chéi quatri di Tiarz e ur berlà: < Se no la disme- 
tès a la svelte, us al moli! ». 


* 
« Siôr dotór, "o mangj come un cjaval. Ce ao di 
fa par uari? >. 
« Ve’ ca la rézipe ». 


« Ce rézipe mi aial fat? ». 
« Di podé fa i tiéi dibisugns pastrade >. 


* 
Gjovanin di Migée, sorenomenát Hitler, quant 

ch’al conte alc di esagjerát e i presinz a’ disin ch'al 
conte bausiis, si suste e al dá sò e al dis: « Si, ma 
lis mès bausiis a’ son veris >. 


* 


Toni Lújar, di Roncjs di Mofalcon, al va in spe- 
ziarie a cjoli une midisine cun tune rézipe dal so 
miedi. Il spiziár lu siarvis e j dis ch'a son mil francs 
di tichet. 

Ma il Lújar, ch’al è sort come une cjampane, 
nol capis, di mút che il spiziár al torne a dijal. 

Il Lújar nol capis imò no; e alore il spiziár, vi- 
sansi ch'al a dafá cun tun sort, j al berle adalte vòs 
tune orele: « A” son mil francs di tichet... ». 

E il Lújar: « Dotór, invezi di berlá tant e di 
inrabiási, parcé no mi daial alc pes orelis? >. 


* 


« Quant ch’o jeri zòvine >, 'e dis la Tunine, 
« o fasevi zirà il cjaf a duc’ i omps ». 


« Si, di ché altre bande! ». 


* 


Monsignor Romano Roman, di Flumisel, quant 
ch'al jere capelan a Viene, al à olút fáj viodi a só 


17 





mari, che la clamavin duc’ agne Nene, la capital dal 
Impero; e al vigni a cjòlile a Flumisel par compa- 
gnále cul treno a Viene. 

In treno, si sa, lis otis a? son lungjs, e la viele 
'e sossedave saldo, sentade sul sedeol di cuintri 
chel ch’al jere il monsignor ch’al lejeve il breviari. 
E alore il monsignór j dis: « Mame, cjapait sú un 
gjornal che cussì il timp us parará mancul lunc >, 
e la agne Nene ’e cjapa sò un gjornál di une tasse 
ch’e jere ali dongje. 

Dopo un quart d'ore il monsignor al alzà i vôi 
dal breviari e al viodè che sò mari ’e veve in man 
un gjornál todesc. < Po mame», j disè, «o vés 
cjolt un sfuei todesc... ». 

E la viele, che no saveve ni léi ni scrivi: « Fi 
gno, par me duc' i sfuéis a' son todescs ». 


VICO BRESSAN 


Vuàrditi di fá dal ben se no tu sés in stát di sopuartá 
la ingratitüdine dai omps. 


Shakespeare 

« Bon di, 

montagnutis, tavielis, aghis! 
Bon di, 

cjasdi, pais, zitáz, 

bon di, dut il di ». 


Cussi pari soreli adore 
al salude la Furlanie 
stant in sinton ancjmò 
tal so jet 

di núi indauráz. 


Po al zonte: 

« Véit gnarvidure, 

scombatét, stait salz: 

jo us judi 

cu la fuarze de mé lis. 

Di puarte in puarte 

'o regali ligrie e pas, 

a dutis li' fameis, 

chés chenti e chés tal forest ». 

Un spropòsit di bon di 
'e gjarnazzie furlane 
cun dut il cúr 

o zonti ancje jo. 


GIOVANNI MARIA BASSO 

Jiodisfaziond 


« E alore, cemút jù а Udin? », j dis Pieri cun 
chel fò di remenin ae femine apene tornade de zitát 
cu la biciclete ben cjariade di sportis. 

« Cheste volte, Pieri, une buine gnove. Sastu 
che in chel passaz, par cjapà il vial Vignesie, e’ an 
metút un semáfar a comant, a richieste, ch'al úl di 
ch'al ë in to podé ferma il trafic come ch'al fas il 
vigjl, e passá tu liberamentri apene che alè vert? 
Finalmentri ancje i puars ” piedoni ” a’ comàndin 
alc. Sint, Pieri, tal dis nome a ti: mi soi sbrocade 
par dutis lis póris ch’o ai cjapadis timp indaúr >. 

« E ce astu fat? ». 

« 'O ài fracát il boton tre voltis par lá sü e ju, 
ancje s'o vevi premure; e no tu sás ce sodisfazion 
a viodi chés machinonis largjs tanche jez di matri- 
moni e chés saetis di motorins fermási di colp, e 
jo passá come une regjne! Cui sa ce ch'al a dit l'ome- 
nut dal semafar usát a comandà dome lui! >. 


LUCIA SCOZIERO 

ZENAR 


Matine di zenár 
puntinade di passars 

e di cjampanis. 

II cil al par "ne vôs 
dismenteade: 

come un recuart lontan. 


Nút il soreli al polse 
parsóre di un jet di néf. 


MARIO ARGANTE 

Jl puint 


Alore al suzzét che une biele sere Berto al rive 
a cjase plen come un gút, e la femine, ch'a jerin 
dós oris che lu spietave par ché bocjade, j ’ndi di- 
seve di no rivá a passisi di flat. 

« Tas... sta cujete .. ». 

< Vergognós .. strassagjorni... >. 

« Tas ». 

« Cjochele che no tu sés altri .. ». 

« Sta buine ». 

« E la int che ti viót in chèi stáz .. ». 

« Lasse stá, che la int me no mi cjálin. Fami un 
cafe, invezi, ch'o di come un tulugn sul stomi, e 
mi ven di rimeti ». 

Nancje finit di dilu, al rimet veramentri, che 
la femine "e à juste il timp di cjapàj la porcarie tun 
seglot. E jù sfuarz di gòmit, e tossi che nol finis 
plui. 

Po’ la femine lu compagne tal jet e lui si in- 
durmidis di colp; e la femine ’e disvuede il seglot, 
e, in ché porcarie, ’e cjate < il ponte >, il puint che 
il cristian si jere fat fò in bocje par tigni sü uns qua- 
tri dinc’ fals ’t6r di chéi siéi doi bogn ch'al nudrive 


ancjemò. 

Al omp no j dis nuje ni sul moment ni il di do- 
po. 

Il di dopo il cristian nol stave masse ben. < Ce 
atu? », j domande la femine. 

« Mi sint ju ». 

« Bevi mancul ». 

« Ce discors! ». 

Si cjape sò e al va a Tresésin dal miedi di cjase. 

« Ce vèso? », j domande il miedi. 

«’O ài ne colàrie intormi e come un pès, un 
intric tal stomi ». 

Il miedi, dopo di véj fat gjavá la camisole, la 
cjamese e la mae, lu palpe, lu scolte. « Vèso man- 
eját alc di masse? ». 

< Bevüt, ir, di masse; e 'o pensi, dotòr, par dij 
dut, di vè glotút il puint ch'o vevi in bocje pai dinc' 
che ir lu vevi e ué по». 

« "Orpo >, al dis il miedi, < alore la robe `e je 
serie. Tocje fa une radiografie >, al dis. Al fas co- 
modá Berto tal camarin lá ch'al à il parecjo dai rò- 
gjos, j ordene di stá impins fèr e dret cussi e cussi 
e di tigni il flat, po’ lu cjale come cu va, po’ al sen- 
tènzie: < Chel puint ch’o mi vès dite al ë chi >, e 
j ponte un dèt in tun pont dal stomi. Po” al zonte: 
< Par cumò ’o vais a cjase. Cirit di mangjá póc e 
tra quatri dis ’o tornàis >. 

Bon. Berto al va a cjase e la femine no j dis 
nuje e lui instès ’e femine no j dis nuje. 

Quatri dis dopo si cjape st e al torne dal miedi 

secontri che il miedi j veve dite di fa. Il miedi al 
torne a radiografálu. « Il puint », j dis, « alè an- 
cjemò tal stomi, ma si e sbassát rispiet al sit ch'o 
lu vin viodút prin. E alore, Berto, tornàit a fási 
viodi di chi a tre dis par podé staj daúr >. 

< Là átu stát? >, j domande la femine apene ch' 
al rive a cjase. 

« Dal miedi ’o soi stat, come ché altre di, a fâ- 
mi fà i ràgjos >. 

« Ce ràgjos? ». 

« Par viodi là ch'al e lát a fini il puint ch'o ài 
glotüt; no ti sétu visade che no ài plui il puint in 
bocje? », e al spalanche la bocje par mostráj il puest 
vuèit là ch'al jere il puint tra i massalárs in alt, par 
daúr. 

« E alore? ». 

< Alore il miedi m'al à cjatat tal stomi >. 

« Tal stomi?! ». 

« Tal stomi; la prime volte tal parsóre dal sto- 
mi, la seconde volte uns quatri déz plui abás. Cu- 
mò mi a dite ch'o torni tra uns pár di dis par un 
altri esam, par viodi se si sbasse ancjemò fin a jen- 
tra tai bugjei ». 

La femine lu cjale a lunc dal sot in sü, po? j do- 
mande: < Trop j atu dat al miedi par chéi esams 
che tu contis? ». 

« Vinc? mil francs par esam ». 

< E cumò tu ás di torná a dajnint altris vinc' 


mil? ». 

< Par fuarze; pustu fà di màncul? ». 

« Poben », j dis la femine gjavant fúr de sache- 
te dal so grumal il puint ch'e veve cjatát la sere de 
cjoche dal omp tal seglot là ch'al veve gumitát, «po- 
ben», j dis, < damai a mi chéi vinc’ mil, e cjape ca 
chest to puint ch'al ë ca e no tal to stomi! >, e j al 
dà; e po’ "e zonte: < E a chel miedi ch'al dis di vê- 
tal viodòt in tal stomi, tu j disis ch'al gambi im- 
prest o mistir >. 


UARBITE 


Dulá nus puártie la muart? Nus puarte in ché pas dulà 
ch’o vin stat prin di nassi. La muart ’e je il no jéssi; 'e je 
ce ch'alè stát denant da l'esistènzie. Al sará dopo di me 
ce ch'al jere prime di me. Se la muart `e je un stát di so- 
ferenze, cussi al veve di séi denant che nò *o vignissin ’e 
lûs: ma no vin sintüt nissune soferenze in ché volte. Dut 
ce ch’al & stat prin di nó ’e je la muart. Nissune diferenze 
no je tra il no nassi e il muri, parvie che l'efiet al è un 
sòl: il no jéssi. 


Lucio Anneo Seneca 

Fevrár cul blanc de néf e cu la viole 
'l à un sorelut ch’al cuche e ti console. 


L. C. 


SCULTOR FURLAN, San Blas, Mediis, glesie di S. Blas 
(c. 1540) 

BOCAL 
CRESIME 


BOCAL 


CRESIME 


FEVRAR 


A vóre! 

Ése za ore? Cemút ésal pussibil? 

Ore!... Tu domandis s'e je ore? Che cu 
la cjoche che tu ás cjapát al prindalan, dut 


il més di Zenár ti son vignúz duc’ i mäi 
par no fá nuje! 


Ma jo... 


Tu ás cúr di fevelá ancjemò? Ustu savé 
ce ore ch'e je? 


'O volevi di che ir ’o ai cjatát pe strade 
propit chel zovin che mi soi insumiát il 
més passát. Al jere propit lui, spudát! 


Oh ben, chel dal sium dal més passát, cu- 


mo... 
Po si, ti dis, lu ai cjatát ir. 


E chel, ir, ti a dit che ué alè masse adore 


par lá a vóre! 
Mi a dit di no lá. 
Chel dal sium!... 








BOCAL 


CRESIME 


ERMES INV. 


Ma nol jere plui tal sium, ch'o jeri te stra- 
de ben sveát, come cumò. 


Come cumó?.. Chel ti vara dit di no lá 
atòr di cjoc, che tu sès un pericul public 
numar un par duc’ i autisc’!... Eeeh, che 
se nol fos pes rognis ch’a van incuintri, i 
autisc’ a’ fasaressin ben a cjapá sot duc’ 
i assenteisc’!! 

Lui mi 4 dit di no lá a vóre, e jo no jeri 
cjoc. 

Alore al jere cjoc lui. 

Nò! Mi a dit di no lá a vòre, e mi a dit 
ancje il parcè. 

Aah! 

Ooh!... Al à dit che cul séi lavoradórs si 
a dome di rimeti. 

Ce rimetistu tú? 

Ben, sint mo! Se jo no stoi dibant, cui mi 
manten? 


Sunadis di campanel 


Sint mo, sint po, cui cjante e cui lavore, 
ma cui ch'al cjante, miór al passe Pore. 

METAS 


"О ài Bani tal vignál 

chal spede plui ch'al pò, ben e no mål. 
Ma i cjás ch'al va tolpant 

e po' stuarzint adasi, e po' peant, 

a vain e al par ch'a disin: < La átu il chr 
di fánus une tal? 

Co no tu sinz il mal che tu nus fas', 

al à di séi ben dar! >. 


Bani ju sint chéi cjas 

e ur dis: « Cujez, amis; 

ué come ué no dis 

di no fáus mål cun cheste mé spedade, 
ma "o viodarés ce raps cheste Siarade! ». 


MENI 


32 











[elevisions 


Orazio al fevele cun tun so ami a riuart dai pro- 
grams de television. « Par me, il miòr canál de te- 
levision nazionál al ë il prin; tú ce ditu? >. 

« Se tu lu disis... ». 

« Chel Bruno Vespa ch'al fevele su lis nuvitáz 
de zornade al ë bulo; al fevele chel tant, al ë clár... >. 

« Se tu lu disis... ». 

« Podopo alè chel Gjanni Minè la domenie! 
Lu viòdistu? ». 

« Nò ». 

« E ché serie di films puliziescs, cun chel puli- 
zai Colombo cun ché spolvarine ch'al à, ch'al ru- 
mie saldo chel sigar, che ti cjale simpri cun chel 
voglit signestri di sbiego... Lu viòdistu? ». 

« No ». 

« E ché altre serie di chel Bepi Grilo ”Te lo do 
io il Brasile”, isal un spas? >. 

« Mah! ». 

« No ti plás? ». 

«’O ai dit: mah! ». 

« Al è biel. Ti puarte il Brasil in cjase: il Bra- 
sil di Zico. E a propòsit di Zico, viodút ben ch'al 
zuje? viodüt ce punizions ch'al tire? cemút ch'al 


33 





pinele i passaz, cemút ch'al trate il balon? ». 

< Mai viodút >. 

« Par television ”o intint. Mai viodút? ». 

« Mai ». 

< 'Orpo. E il Moser, viodút cemút che chel li 
al à faz fúr duc' a San Remo? Al ë vignút jú da 
 l'ultime salide prin dal trauart come une sclopeta- 

de! Viodút ce fieste? Viodút? ». 

« Nò ». 

< E chés comédiis ch'a vègnin inradiadis une 
volte par setemane sul tiarz canál, di chel inglés 
che il so non si scrivilu Shakespeare e si lèilu Sè- 
spir, come Amleto, Re Lear, Otello .., viodudis? ». 

« No ». 

< No ’nd’ atu viodude nancje une? >. 

« Nancje une ». 

« Ma alore, tú: balon nó, Moser nò, Mina no, 
comèdiis nissune! Ma alore, tú, ce viòdistu alore? ». 

« Nuje ». 

< E parè? >. 

« Parceche la television no le ai ». 


OPA 

PUORIS ROBIS 


Puóris robis smenteadis 
come un crust in tal armár: 


robis vecjs, za passadis, 


ma il gno cir ur fas a cjár. 


DINO VIRGILI 

AMNISTIE E PRECET 


Laris a 'nd' è, si sa, massime vué, 

e a un pòs ur tocje propit la in preson: 
di bon ch’al e un precet de religjon 
ch'al dis di visitá chéi puars, siaráz. 


No vintiju visitáz dibot nissun 

(ch'al è p6c biel chel lic dulà ch'a son), 
'lèstat cjatát il miór: a’ vignaran 

a visitá lis nestris cjasis lór. 

A Biliris, prin de prime uere mondial, ’e vive- 
ve une vèdue mari di tre fruz, une mascje e doi 
mascjos. 

Restade vèdue sui trentecinc agn, no veve ulút 
torná a maridasi, che un omp come chel che il Si- 
gnòr j veve robát no varès podút plui cjatálu. 'E 
resta dibessole cu lis sòs tre creaturis, dai quindis 
agn in jú, a crèssilis come cu va e a viodi de cam- 
pagne che l'omp j veve lassade, dal ronc e dal bosc, 
e de stale e dal cjòt. 

Lavorá di un scúr a chel altri e tirále che mai, 
che chéi carantans ch'a jentravin par qualchi gja- 
line vendude, o par tis, o par verduris e pomis 
mertave spindiju par chel alc di cafè, di ris e di 
ueli, e par viesti e inscarpá ae mancul piès i siéi 
uarfins di pari. Par agn. 

Fin che i doi mascjos finalmentri a’ rivárin a 
podé solevále des masse faturis ch'a domandavin la 
campagne e la stale, e la frute a abadá aes vóris di 
cjase: il dut sot la só direzion e il so voli no nome 
di mari, ma ancje di femine asperte in duc” i lavòrs. 

Par agn. Po” une domènie la frutate `e tor- 
ná a cjase di gjéspui cun tun zovin dal país, che 

la vèdue ’e gugjave tal fogolár dongje il Ьис dal 
spolert. 

< Mame, ’o soi chi cun Bepo de Tuche ch'al 
varès vòe di feveláti ». 

'E alza i ocjái sul cerneli: «Сип me? E ce 
uèlial? ». 

« No sai ». 

« Ch'al jentri ». 

Al jentra, e la vèdue, dopo di vélu cjalat a lunc 
da cjáf a pis, j domande: < Ce uélistu? >. 

« No sai cemút scomenzá, ch'o mi cjalais cun 
tun voli... >. 

< Al è il gno >. 

< Alore ’o sarès a dius ch'o j uéi ben ae uestre 
fie, ae Marie... ». 

« E parce varèssistu di oléi mal a mé fie? ». 

« О j uéi ben; e ’o soi chi a domandáus so 
mi lassáis vigni in cjase uestre ». 

< А dòmi 'ne man su Pore dai granc’ lavòrs? 
Parcè nò », 'e dis la vèdue. 

< Nò par chel. 'O domandarès di podé vigni in 
cjase uestre par stá un póc ogni tant cu la Marie, 
par cognòssisi, ch'o varès ché di cjòlile... ». 

« Ce? ». 

« Di maridale .. >. 

La vèdue ’e tira ju i ocjái dal cerneli, ’e poja im- 
bande i fiárs e il lavòr ch'e gugjave: < Ce? ». 

« .. di implantá la mé fameute cun jê.. >. 


Lu sfulmina. 

E il frutat: « Mè mari `e je anziane; une brit 
in cjase e podarès séij di ajút, e in cjase 'o sin no- 
me jo e jé ». 

«E tú tu varèssis cúr di puartámi vie la mé 
frute par daj un ajút a tò mari che no á mai fat 
пије par jê? di puartáme vie a mi dopo ch’o ài 
tant sudorát par jè, ch’o ài lavorát di vine’ agn in 
ca par tirále sü il miór ch'o ai podút strussianmi di 
buinore fin gnot, fieste e disdivòre? Cumò che fi- 
nalmentri 'e je in stáz di dòmi une man? Eh, nó! 
Sátu tú cetant che mi è costade a mi la mé frute, 
e ce capitál ch'e je in ué? Eh, no! ». 

Il zovin nol à podút zontá altri e alè partit co- 
me ch'al jere rivát. E la frute, il capitál di só mari, 
'e à dat il so pro in cjase e ’e je restade vedrane. 


M. 





Cjapá senze ilüdisi, lassá senze dificoltát. 
Lucio Anneo Seneca - VIII - 33 

REGAI 


Ué a’ ’n’ fas sessantecinc il siór Nadal; 
e alore la só cròs, ch’e à non Curine, 
cb'a' ’nd’ a màncul di lui une vintine, 
e 'e bol e, a di di tanc’, no je chel mål; 
e che cun lui, par fuarze, no le a grasse, 
j à dit: < Ce puèdijo dáti pe tó fieste? >. 
Chel į rispuint: < Ne robe sole, cheste: 
uèlimi ben ». E jé: « Tu uelis masse ». 


40 








L'anologo 


Cognossèso la storiute de femine ch'e cjamina- 
ve tal bosc? No la cognossés? Poben, stáit a sin- 
tile. 

Une femine ’e lave par un bosc cun tun frut pe 
man. E incuintrà un soldat che si metè a cjamináj 
dongje. A di un pont cheste femine j disè al soldat: 
« 'O ài pòre di te >. 

« Di ce átu póre? », j domanda il soldát. 

« Che tu pénsis di violentámi ». 

« Ma cemüt puédistu pensá une robe dal gjé- 
nar », j disé il soldát, « in presinze di une creature 
inozente come chest frut? ». 

« Ma il frut >, J rispuindè la femine, < ’o podin 
simpri mandálu di un'altre bande ». 


LUCA PIETROMARCHI 


Duc' e' àn cjatát il plasé o lu cjataran, ma nissun no lu 
cjate. Duc’ e’ an gjoldút o a’ gjoldaran, ma nissun nol gjolt. 


Giacomo Leopardi - Zibaldone 
41 


BON DI 


Eco, ogni Fidri, 

ch’o incontri biel ch’o voi pal gno lavér, 
mi da il bon di cu la só muse miór. 
«Bon di», mi dis: a mi, 

lui che nol mancje mai, 

cussi come ch’o sai, 

di dinint sul gno cont 

cetantis par daúr a dut il mont! 


Ore jo ’o pensi, se nol rive adore 

a dimi « va in malore » 

te mode ch'al varès 

par séi reál e rispietá sè stès; 

in ldc di chel « bon di» che nol e sclet, 
parcè no tasial e no tirial dret? 

Vacketia 


No sai se us ë capitát ancje a vualtris; a mi si, 
e ancje ore presint mi capite dispés. 

Alore d'inviár, quant ch’o jès di cjase a buino- 
re, 'o met sò, par parámi dal frèt, parsore de mae 
di lane, de cjamese penze e dal majon e des mudan- 
dis lungjs di lane, e de panziere di lane, un par di 
bragons di vilút a cuestis cun dòs sachetis denant e 
dës sachetis daür; la camisole cun dës sachetis im- 
bande ancje chè, un sachetin a zampe in alt sul de- 
vant e un sacheton par sot vie, e il capot ch'al a 
dòs sachetis, un sachetin e un sacheton ancje chel. 

Prin di parti 'o sistemi in chés tantis sachetis e 
sachetins e sachetons di chéi capos ce ch'o crót ch'al 
séi ben di puartámi daúr: il tacuin par chéi bèz di 
minúz, il puartesfuéis, un pár di fazolez, i spagno- 
lez, i furminanz, lis däs, un lapis... 'O cir di meti 
ogni cjosse te sÓ sachete o tal so sachetin o tal so 
sacheton: il puartesfuéis tal sacheton de gjachete, lis 
clás tal sachetin dai bragons, i spagnolez in chel sot 
vie de gjachete, un fazolet te sachete dai bragons sul 
daür, e vie vie... Po' 'o jés, dopo di séimi ben ben 
botonát. 

Ma tal frét, subit ch'o soi für, al scomenze a 

còrimi il nas, di mdt ch’o scuen disbotoná il capot 
par gjava il fazolet par netámal il nòs. E m'al neti. 
Po’ ’o torni a botonámi il capot, e ’o fas quatri pas 
indenant. 

E subite mi ven di scugnî tornà a neta il nas 
che nol lasse di córimi. Ma chel fazolet ch'o ai do- 
prat uedant là da l'ostie isal lát a finile? Disbotone 
di gnúf il capot e cir. Chi nol é... chi nol ë... nan- 
cje chi nol è... Fin che finalmentri lu cjati. Bon. 
Mi neti. 

Po’ mi senti in café e 'o comandi un café; e 
intant ch’o bèf il café, denant di scomenzá a lei il 
gjornal, mi ven vóe di fumá un spagnolet. Il pachet 
lu cjati subite tal so sachetin de gjachete. Ma i fur- 
minanz dula sonin? No ju vèvio metúz te sachete 
dai bregons a drete? No son. Cir alore in ché altre 
sachete dai bregons a zampe. No son. Tes dós sa- 
chetis grandis de camisole? Nuje! Ju cjati tal capot 
e, finalmentri, ?о impii il spagnolet. 

Ma i furminanz, une volte dopráz, sepi Diu la 
ch'a van a finile, in ce sachete o sacheton o sache- 
tin, dal moment che dopo un pòc, quant ch’o ai ché 
di fumámi un altri spagnol, 'o scuen sgarfá di ogni 
bande prin di cjatáju! 

Po’ imó mi ven sò di cjapá note di un alc. ’O 
cjati regolár il lapis tal sachetin de gjachete. Ma il 
notes no m'al soi cjapát sü. Fúr il tacuin e sbreghe 
vie un tocut di cjarte di une letarute ch’o ai li, scri- 
te a miez. Pecját, che ché letarute `e jere un ricuart... 

Pazienze! ’O cjapi note di chel pinsir par che no mi 
scjampi (che i pinsirs bisugne fermáju par scrit quant 
ch'a rivin, che, se no, sépi Diu se ti tórnin...); 
podopo chel tocut di carte lu met vie tal sacheton 
dal capot. E in chel s:cheton no cjàtio chel notes 
che prime ”o vevi pensát ci no vélu cjolt sò?! 

E ’o voi indenant cul gjornál. E il nas al tor- 
ne a gotámi. E alore, stant ch'al torne a gotámi 
(«rinite >, a’ disin i miedis; jo, invezi, vecjae!), 
tocje netálu di gnúf, e torn’ a ciri il fazolet: ch'al 
covente ch'o sgarfi in setante sachetis! Rico Menon 
s'al netave, il nòs, cu la mánie de camisole che po- 
dopo j lusive (e la Dc--he j diseve di dut!); ma jo 
ali, tal café, ce figure farèssio? 

Insumis, masse sachetis. Pocje razionalitát de mè 
bande tal sistemá ce ch'o ai di puartá intormi la vol- 
te ch'o voi fúr di cjase, ma soredut masse sachetis. 
Il sbàlio al è li. Ancje la femine ’e à scugnút cunvi- 
gni che il sbalio al ë li: quant che, dopo di vè riti- 
gnüt di vé ispezionadis dutis lis sachetis di une mé 
mude denant di lavále, co `e sopressave i bragons 
di ché mude, laváz, 'e á sintút un gof tune sachete 
daúr. A’ jerin tre cjartis di dismil francs da Tune 
che, une volte lavadis, а” jerin deventadis sfreolons. 


U. 

LA CIASA DI CALIGU 


Tal curtif di ciasa to, 
Daneil, 

al cres il zintiviel. 
Il stali sensa puarta, 
vueit. 

To pari al à strussiát 
di e not pal mont, 
par fala: 

tu ti as barufat 

cun to fradi 

par dividila. 


Vuei al cola un cop dal tet, 


al plomba 
tal laip sut. 


OVIDIO COLUSSI 


(Furlan di Cjasarse) 

Marz al e clár, un tic di frèt j reste, 
ma l'àjar ti salude e ti fas fieste. 


L. C. 


MICHALE PARTH, San Josef, Prát, parochiál (1534) 

CRESIME 
BOCAL 
CRESIME 
BOCAL 
CRESIME 
BOCAL 


CRESIME 


BOCAL 
CRESIME 


FRACANAPA 
BOCAL 


CRESIME 

MARZ 


E alore, vué, a vóre? 

Eeeh sì!... Si! Il lavór... 

Duc' e an di lavorá! 

Juste! alè chel ch'o dis jo. 

Tu?... Tù?... Mi ven un colp, cumò!... 


Eeeh si!... Si! "E je juste!... Duc’ a’ vares- 
sin di lavorá, e no cui si e cui nò, parvie 
da Part. 


Parvie... da l'art?!... Bocál, ce nàssial? Astu 
viodút ancjemò che to ami «strassagjorni»? 


Ala dit che jo *o ai di lavorá. 

Aah?... 'O resti incocalide... Ancje lui, cu- 
mò? Ma cjale! 

Ma varda! 


Ma cjale, si!... Oh,-sestu ancje tò culi, Fra- 
canapa? 


(a Fracanapa) Viòt se cu la to nape tu ri- 
vis a intivá cemút ch'e je che chel « stras- 
sagjorni » j à dit a Bocál prime di no la- 
vorá e cumò ch'al lavori... Va ben ch'al 
è dibant dijal... 





FRACANAPA 


CRESIME 
FRACANAPA 


BOCAL 
FRACANAPA 
CRESIME 
FRACANAPA 
BOCAL 
FRACANAPA 


CRESIME 
FRACANAPA 


CRESIME 
FRACANAPA 


CRESIME 


FRACANAPA 





Nol xe un strassagiotni; xe Ermes, mio 
amigo. 


Orpo, l'amigo!... 


Xe inteligente, xe sapiente, xe valente, xe 
potente... 


Xe, xe, xe... 

Xe che ga dito che Bocal xe frito. 

Cemút ése, alore? 

Ga dito... 

< Ga dito, ga ... ». Che il folc lu brusi! 
Ga dito che xe mejo che eo, el Bocál, la- 


vori. 
E parcè prime vèvial dit il contrari? 


Perché lo stimava: el credeva che 'l fossi 
bravo. 


J vuèlial jéssi bráfs par stà senze fà nuje? 


Esato!... Corpo del gato. Bisogna esser bra- 
vi, più bravi de tuti. 


Ma Bocál!.. Cui plui bráf di lui sul stà 
senze fà nuje? 


Sì, eo xe bon de star sensa far gnente, ma 
sensa arte. Ghe vol arte per una roba cussì 
granda! 

CRESIME 


FRACANAPA 
CRESIME 


BOCAL 
CRESIME 
BOCAL 


FRACANAPA 


ERMES INV. 

Ma ce robis! Ve” mo ch'e torne fúr ché 
da l'art! 


Si, si! Ghe manca l'arte, povareto! 


(a Bocál) Ce art ti mancje a ti? A mi mi 
par che lis arz par sta senze fa nuje tu lis 
às dutis. 


Al dis che no soi un siór. 

Simpri plui difizzil di capi. 

Co no soi un siór e no ài nuje cefá (al 
dis lui), 'o soi bon dome che di bevi, 
di sglonfámi e di stá mal. Al dis che bi- 
sugne stá ben. 

Solo i siori j sa viver, povareto | nostro 


^ 


Sunsür di une aghe cb'e côr 


Difizzil une vóre al è, Bocál, 
savé fd пије senze fasi mal. 


| 





JL mani da la bomba 


Apena finida la uera, a” erin bombis, munis- 
sions, ciars armas, camions... di dut e par dut. 

Nu canais i rincuravin chel ch'a ni pareva e i 
lu partavin a ciasa: bombis, casselis di munissions... 

Una di la nona di Meni Bujassa, restada sensa 
lens in ta la cassela, par no faighi pierdi il bol ai 
fasoi, a brincat un argain di chei ch'a vevin partat 
dongja 1 canais (un mani di len, c'un bussulot in 
ponta) e a’ lu a butat su par la stua; po "a ë par- 
tida di corsa a compra i risi, ch'a era a ciasa belsola. 

'A no era nencia rivada in butega ch'i ti as sin- 
tuda una tonada là di Bujassa da tira jù la ciasa! 

In pais a plot fasoi pat tre dis! 


O. C. 


(Furlan di Cjasarse) 

DEPENALIZAZION 


Cui ch'al ti robe a ti qualchi milion 
al va in preson; 

cui ch'al mi robe a mi la biciclete 
nol va, e alore al à reson perfete. 

| funerár di Rome 


Si presenta ta l'ostarie subit dopo gusta. Lu spietave 
la solite companie, sigúr che nol sarès mancját, come ogni 
an, il 20 di setembar. Al jentra, i cjavéi blancs che j vi- 
gnivin fúr di sot il cjapiel butát par traviars, lis mostacjs 
ancjemò sporcjs di tocjo parceche in ché di la femine j fa- 
seve simpri un mangjá fir dal ordenari, e si sinta vosant: 
« Sú mo, Jacum, puártimi chest taj di neri >. 

J dèrin nome une cjalade sot vie, continuant la partide 
di taruc. Rome al stave cidin, cul taj in man, mastiant il 
toscan. Ce che j passave pal cjáf no si faseve fadie a ca- 
pilu, ma duc’ a’ fasevin fente di пије... Apene però ch'al 
fini la tazze al saltà sò un a di: « Jacum, puarte ca ancje- 
mò un litro ». E, subit dopo: « Slungjàimi ca ché tazze, 
Rome, che us 'e torni a implená ». 

А? scomenzavin simpri cussi. Dopo quatri, cinc tajs, i 
vói di Rome a' fórin avonde lusinz par podé lassá piardi 
la partide. 

« E alore, Rome, vué al è il vine >. 

Lui si slissà lis mostacjs, riduzzant: « Eh, si! Il vinc' 
di setembar ». 

« Gran zornade, cheste .. ». 

« No vés idée ce tant ». 

« Ce che 'o pajares. par jéssi stát ancje jo ». 

< No savés ce che 'о vés piardút >. 

« Ma cemút ise stade? ». 

Al zira il cjapiel di une bande, si alzà, al tornà a sin- 
tási. Si viodeve che nol stave te piel par contá la só storie, 
ma vadi che j somejave cussi biele che nol savere M ea 
lui di ce bande scomenzá: « Robonis... Robonis grandis... 

Lu tornárin a onzi cun tun altri taj. « Par plasé, Ro- 
me, no stáit a fánus suspirá ». 

No ai peraulis par di cemút ch'al gambiave. I vói j 
lusivin come stelis, la vós si faseve fuarte e sclete. Rome 
tornát di vine’ agns, insumis. Ancje chéi che lu vevin stuz- 
zigát a” restavin di clap a cjalálu. 

« Une confusion dal diambar. Ufiziái ch'a lavin e vi- 
gnivin, soldáz par ogni cjanton. E la int ch'a stave atòr 
a cjalá. Alore a’ rivarin chéi dai canons e in doi e doi 
quatri a’ scomenzárin a sbará. Ce sclops! I canons a’ fa- 
sevin salz cussi su li lór ruedis. Un colp daúr chel altri. 
E un polveron che no si viodeve plui nuje! Quant che si 
fermárin di tirá canonadis e il pòlvar si sfantá un tic, si 
viodè un gran toc di múr dut rovinát di une bande. Alo- 
re duc' si metérin a vosá pe contentezze e ancje la int 
e vosave: "Viva l'Italia", ch'e someave deventade mate! 
J ufiziái a? vosavin ordins, e nó soldáz 'o jerin pronz cui 
moschez cjariáz. Prime a’ passárin i bersalirs, cun tun de- 
nant ch'al sunave la trombete tant che un indemoneát. I 
papalins no si jerin ancjemò faz viodi. Jo no capivi plui 
nuje e mi pareve di vivi in tun altri mont... Ce zornade, 
fantaz! Ce zornade! ». 

Si jere judát cui braz e cu la vós par spiegási miór, fi- 
nint strafont di sudór. Lu vevin scoltát cence viarzi bec 
e, par di la veretát, ancje cun tun tic di sgrisul vie pe piel. 
Un j torná a implená la tazze, disint: «’O sês un grant 
omp, vó, Rome.. ». 

Di solit lu fasevin bevi par che no si ricuardás plui ce 
ch'al contave, e alore lu fasevin bevi e torná a di la só 
storie par dós, tre voltis. Fin ch'al jere cjoc che bisugnave 
purtálu a cjase in braz. Ma in ché di cui sa ce che j vigni 
tal cjáf, a un di chéi matarans, di dij: « A di un omp co- 
me vò, Rome, ch'o vés contribuit a fà l'Italie, cui sa ce 
razze di funerái ch'a fasaran, quant ch'o muris ». 

Al jere come da fúc a di une cjame di fen! 

« Pardabon, veh! », al saltá sú un altri, « A” dovares- 
sin tigni cont di chest! >. < Mi par za di viodi la cerimo- 
nie.. », al zontá un altri. 

E in tun lamp i funerái di Rome a’ fòrin pronz! 

« L'Esercit al mandará une compagnie di soldáz par 
rindi j onórs ». 

« La glesie 'e sará plene di flórs e di bandieris ». 

« Al vignara ancje il Prefet, e il Sindic al fasará un 
biel discors ». 

< I carabinirs a’ fasaràn fadie a tignî la int ». 

« A’ vignaran ancje tanc’ ufiziái e, vadi, ancje un Gje- 
nerál... ». 

< La fanfare `e sunarà par dut il timp >. 

«E dopo duc’ i gjornái a’ fevelaran dai funerái di 
Rome ». 

< Titui granc’ tant che mieze pagjne... >. 

Rome, che no si spietave tanc' complimenz, al restá 
imbacuchit a scoltá. Chéi altris a? pesseávin a tignij la taz- 
ze plene e lui nol capive che lu menávin pal boro. Al cja- 
pá invezzi cussi gust ch'al olé ancje lui di la só: «E la 
casse infassade cu la bandiere, nomo? ». 

« Po si, Rome! E coronis grandis cussi! Centenárs di 
coronis! ». 

Il biát отр nol crodeve ’es sòs orélis. J someave pro- 
pit di viòdisi, distirát te casse, cul vistit de fieste, lis mans 
incrosadis cul rosari. E dute ché int atór .. Gjenerái, sol- 
dáz, fanfare, coronis, bandieris... Si sbrocá di colp a vai 
come un frut: un vai disperát, ch’al lassa duc’ cence flat. 

« Rome, ce véso ситод? >. 

«Oh, Signòr ..! I mëi funerái! cussì biéi e no podé 
viòdiju! ». 

« Ma ce diséso, po, Rome? ». 

« I miéi funerái! Oh, Signór! ». 

« Benedet omp! Ma ce véso capit? Si fevelave cussi, 
par scherzá! ». 

Ma si! Rome nol sintive reson. Plui al pensave a chéi 
funerái e plui si disperave parceche, par lui, nol jere stát 
un scherz. Cussì al continuà a vai come un vigjel, tant che 
si sporcja parfin tai bregons e in doi di lêr lu puartárin 
a cjase tal braz. 

Dopo, ta l'ostarie, a’ restárin a cjalási in te muse, cen- 
ce peraulis. Doman, passade la cjoche, Rome no si sarès 
impensát plui di nuje. Cun dut chest, cui sa parcè, si sin- 
tivin la bocje triste. E jo ”o soi sigúr che nissun al varès 
plui scherzát cun lui il 20 di setembar. 


DINO PERESSON 





Ai ambiziòs che no si contèntin dal benefizi de vite ni 
de bielezze dal mont, ur ë dat par pinitinze che dibessói si 
riufnin la vite, e che no gjóldin la utilitát e la bielezze dal 


mont. 


Leonardo da Vinci 

«TROFEO CAMEL 1983» 


Chi ch’ a nol à provat a nol sa ch’ a no se vif 
dome de aria. E Bòsero e al Giata a’ lì’ vevin pro- 
vadis dutis: a lievris de nuót, a ranis cul sac, a qua- 
dri e a socs e a pesciá cul létricul!... che a nol era 
lavoru in paèis e a’ scugnivin rangiási. Adès, ta la 
setantina, an pi an mancul nol partava diferensia, 
a’ vivevin cul gust da vérli fatis dutis. Cul fiscu a’ 
se rangiavin: par chel puòc ch'a vevin da banda, 
ugnidun par sid cont, a’ no vevin nincia l'obligu. A 
no rivavin al minimu e cussi a no denunciavin. Lour, 
ognidun par sid cont, a’ vevin ben capit al bèrgamo: 
bastava no ingrumà; restà magari a piligu e fà fòur 
al de pì (che al inglòva o al ingrassa, ma al fà ben 
ancia ai cians, che ро” a duàrmin de la gruossa). Do- 
me ’na uolta, a pensáighi a j feva ràbia, ’a la vevin 
nasada a scàpitu, propriu a causa de un sansàr: spia 
del governu. Ancia s'a se vevin vendicát a misura, 
al restava sempri al negri de ché multa ch' a ve- 
vin scugnút paiá e cussi salada da no desmenteási 
nincia adès, dopu trenta an de strabáls e de grandi- 
sia. Saldàt al cont cul sansár (un pori gramu!), a se 
la vevin ciapada cul dassiér, che puòc timp dopu al 
veva scugnut denuncia < la scomparsa della propria 
bicicletta ». Co a se dis la némesi!... Adés come a- 
dés, a’ partavin indavant la < linea del principio > 

par ché multa — ch' a no varessin mai volút paiá 
e ch'a j stava tal gozu! — Insoma, a la vevin cul 
sistema ea se inzegnavin a pensá come petáila, ma 
propriu de fin, fata a la granda e a la lús del mondu. 

L'idea aj veva vignùt al Giata. Un disegnu clár 
(ispirat da la television: < Camel trophy >): Fasi 
imprestá par "ma zornada la «Land Rover» dal 
< Body >, riva a Spilimberc, crompá un vidièl, bru- 
scálu, metighi 'na golarina da spassegiu, un floc 
frunt — leat tra li’ dos vorelis —, cargálu davour, 
ben in vista tra cussins de velòt e al tapèt del tinèl 
e po’: avanti Cagliostro! Da Spilumberc, e par la 
strada provincial, torná indavour: fa San Zors, Dus- 
sinis, Ciasarsa, Flun, Pordenon e Cordenons, sensa 
bolèta! E in ogni paèis fermá la « Land Rover » e 
bevi la Ыга o tuoi un café, cun calma, come ch” a 
fan i siors de gust e sempri in compania. Un dise- 
gnu clàr, grandiòus, pensàt dopu trent'an, par tira 
a bon "na multa mal paiada! 

Fin a Pordenon al era zut dut dret; ma uli de 
la « Cantina » la Land Rover, e i doi ch'a se la spas- 
savin, ’a veva dat tal uoli, massima ai zovins, ch’ a 
no vevin mai iodòt un vidièl cun floc e golarine, 
come in sovasa. Al era chel ch'al ocoreva. Infati, 
puoc dopu, un « ciapa-ciócs » dut blanc e fièr cu la 
divisa, vantu de Pordenon, ta la glain dei sentumi- 
li!, al se fa indavant: bièl, al saluda e al domanda: 
« Documenti, prego! » Regolar. « Bòsero, daighi i 
cès che jo me lu governi ». Cussi disendu, al Giata, 

al indicava al bar, come par ufri un « còpiti » li da 
la « Cantina ». Ma al ciapa-ciòcs a lu veva imbre- 
nat: « Grazie, non bevo! Mi dia i documenti, pre- 
go >, e al se veva inclaudàt sui tacs, ben fermu. Bò- 
sero intant, ch'al se mus'ciolava via, a j veva so- 
flat par sot: < Secont me, chistu, a nol à capit che 
ven dut su la Land Rover ...Giata, fati capi», e 
al indicava al vidièl distiròt, davòur de la Land Ro- 
ver, come in vitrina. Al Giata al veva levàt li’ mans 
al sièl, come par di: < Ch’ al scusi; ai dut su la ca- 
mizuola, cun ’stu cialt... >, e al se veva spostat dal 
rifles del sòul che dret, adés, al imbarlumiva al cia- 
pa ciòcs. « Di chi é la belva? » ... « Belva?... ma 
no, alè dome un vidièl. Col ”Body”, un nostro 
amico, siamo stati al "Camel trophy”. Lui si ë 
fermato a Sacile; noi procediamo per Cordenons, ci 
ha presentato la "Rover". Tra poco ce ne andia- 
mo... >. < Miei sòbitu! che uchi nissun guadagna!... 
Ansi, miei che te montis... ». Intant al Bòsero al 
era montát, metendu in sachéta la patente. 

Al ciapa-ciòcs al taseva sbarlufit, po”, ciapát co- 
me da scrúpul, al se veva ris'ciat: < Perdoni, sa, per- 
ché quel vitello? ». Al Giata a nol spetava altri e 
intant che al Bòsero a j viarzeva la puatta, cun to- 
nu distacat al veva dita: < Chi vuole la tigre, o il 
leopardo, il cane, l'alano o l'alsaziano o il pechine- 
se, il gatto soriano, il puma o il tanquano... ». Bò- 
sero, za ben al volante al celeráva, al sintiva al siò 
moment, ma al Giata al cuntinuava: « Noi, ci sia- 

mo fermati al vitello, giovane, figlio del pio bove... 
e di vaca montana, sacro alle tribò indiane e sacro 
per noi che viviamo a Cordenons... >. Bósero al ve- 
va sterzàt e cu ’n’ altra celeráda al se veva fat stra- 
da, tra i zóvins, in plassa, tal slarc de la « Cantina »: 
« Venga a trovarci, su par strada, a Cordenons... 
venga... ». | 

Cussì, tra | fun de Land Rover e la maravea 
dei zóvins, a' se vevin slontanàt a la granda, cul 
vidièl come in sovasa e sensa pala al dassiu!... E 
a ripensá a chel « venga!... » un grop al se desfa- 
va... 


RENATO APPI 


(Furlan di Cordenons) 

LA SIELTE 


'E je cussi. La femine e il paron, 

ch'a olevin maridá la paronzine, 

a” van a presentáj une matine 

doi siórs par ch'e sielzès tra i doi il bon. 


Al jere il prin dai doi su la vintine 
e al veve spalis plui che no Sanson; 
chel altri lu disevin un sioron 

ma al jere, a voli, su la cinquantine. 


Par prin si mòf il zovin vivaròs 

che j dis ’e frute: < Jo j domandarès 

cui tra nó doi ch'al èche j plas di plui ». 
« Par diuse, mi plasés tant v6 che lui », 


la zovine j rispuint: < O” cjaparès 
la uestre... fuarze e lis palanchis sòs ». 


GIUSEPPE GIOACHINO BELLI 


(Traduzion di Meni) 

PARONS 


Jobi, ce parons 'ne volte, 

ch'a paronavin saldo senze cúr 
e ch'a tignivin dár la robe lór: 
ce grintis di fa póre, ce tegnós! 


Dut diferent сит: 

parons di cir 'o vin 

de robe di chéi altris: 

cun ché a son viarz, simpátics, gjenerós! 

Avril biel gnúf di vite resuride, 
'e je tal cil la flòr de flòr fluride. 


L. C. 


PAULI AMADEO e MICHEL GIAMBONO (?), San Zorz, 
San Denèl, glesie di S. Antoni (c. 1440) 

BOCAL 


FRACANAPA 


BOCAL 
FRACANAPA 
BOCAL 
FRACANAPA 
BOCAL 
FRACANAPA 
BOCAL 
FRACANAPA 
BOCAL 
FRACANAPA 


BOCAL 

Le ai sü cul to grant ami, chel boe porco 
dal porcoboe. 


Con Ermes? Perché te ga dito « va a vò- 
re », come Cresime? 


Ése maniere di butá jú il moral di un omp? 
Ga dito che te ti imbriaghi, povareto! 

« Povareto » si, ma jo... 

Ga dito che no te xe siòr. 

Ma lui... 

Lui capisse chi che xe sior. 

E Florean, alore, plen di bezzons? 
Florean? No sta farme rider. 

Esal puar, chel? 

Xe povareto, come ti. 


Cjo mo! « Povareto » come me!... S'al € 
puar chel là, cui sa ce ch'a son i siòrs! 








FRACANAPA 


BOCAL 


FRACANAPA 


BOCAL 


FRACANAPA 


BOCAL 


FRACANAPA 


BOCAL 


Savémo che i siori no j se imbriaga per 
goder la vita: lori j ga l'arte messa da par- 
te, lori j sa tuto quel che da fruto! 


« Lori j ga bessi ». 


Ghe ne ga tanti che xe come che no li 
véssi. 


La borse! 


J spende tanto come se fosse gnente, xe 
vero o no xe vero? 


E alore? 


E alora, chi xe che ga comprá de Bocál 
per tanti schei quela sedia vecia che '| suo 
paron '| stava per romper e brusar?... Caro 
Bocale, sai сід che vale? / Cid ch'è più be- 
lo e originale./ Bisogna andare per il soti- 
le,/ e tu sei grosso, manchi di stile./ Ti a 
la vita no te fa onor,/ rivando al dunque 
no te xe un siòr. 


E Florean... 


FRACANAPA E dai con Florean! Ma Florean con tuti i 

schei, cossa falo? El lavora, pei schei! Sem- 
pre | lavora! E alora, mi digo!... 


Sun di une discjadude di monedis 


ERMES INV. Se tu vivis pai béz, tu vendis dut: 
tó mari e il cir, la femine, il to frut! 


Usanzis di une volte. La ultime sere di carnaval, "бг 
des dis, la cjampane grande dal país ’e invidave i ustirs a 
fermà di fa il brat parvie che di li a dôs oris 'e sarès jen- 
trade la quarèsime, lá ch'al tocjave mangjá di magri. 

JL “Cagna, 


Prime di parti pa l'Australie, indulà ch'al vif 
ormai da tant timp cun duc” í siéi di famèe, Vito- 
rino Tossut al stave juste tal centro dal país. 
| Une cjase di clas, di chès di une volte, cul stali 
[| e il toglát dal fen dongje, il curtil cu la pompe da 
l'aghe curint e la palade par cunfin, juste de bande 
dal stá di mé none Anzolute. 

Come dute la mularie dal pais ancje Vitorino, 
che une di al deventa famòs in dut il circondari di 
San Vit par vé scrit sul plui grant múr de plazze 
[| che i coscriz dal an prime a’ fasevin < Scifo >, al 
|| veve il so sorenon. Lu clamavin < Cagna >. Ma no 
sal parce. 

Salacór par vie che il pari, ch'al jere un cjazza- 
dór di chéi che no cjapavin mai nuje, si vantave di 
| vé tal so curtîl «la pi biela Cagna >, come ch'al 
| diseve lui, dal país. 

Timp fa il < Cagna > al torna da l'Australie par 

| cjatà i siéi parinc’ e al si fermà in pais par quasi 

dute l'istát. Cussì, dopo tant timp che no si vio- 

devin, 'o tornárin a fá di gnúf amicizie: salacór 

ancjmò plui di quant che, canais, si lave a zujá di 

bandiz e di indians di lunc il canál o sò e jú pal 
puint de ferade. 

Ogni dopo miezdi, di fat, si cjatavin a fa la bri- 
scule o la babade, cun altris amis di une volte, fúr 
dal Bár di Toni, in plazze, juste di front la só cjase 
viere. 

Une di, che no vevin vóe di messedà cjartis, ma 
nome ché di sta für ta l'ombrene a contáse, cu la 
mularie intòr ch’e stave scoltant ce che si diseve, ’o 
scomenzarin a ricuardá qualchi matetát dal timp 
passát. Il « Cagna » al taseve. Al scoltave e al ri- 
deve. Ma ’o jerin simpri nò, jo e chéi altris, ch'o 
tignivin banc. 

A un ziart pont il < Cagna > si scjalda, si mes- 
seda un pòc su la poltronzine dal bar e al scomenza 
a contá une storie che, almancul in ché di, nol rivá 
mai a finile, par vie che duc’ a’ vevin il so biel ce 
fa a tignisi la panze a fuarze di ridi. 

Si tratave, secont ce ch'al veve scomenzát a di 
il « Cagna », di un vecjo dal pais di Savorgnan, che 
une di al veve tacát il mus te carete par lá fintremai 
a Cjasarse, in stazion, a spietá la sò femine, ch'e 
tornave, cul treno, dal viaz di gnozzis. 


EDDY BORTOLUSSI 

AVRIL COME UN FRUT 


Al torne avril e al cjatite su pes rois 
tal bosc de Rive, come un frut, la sere. 


Anin incuintrij: al passe ji: pai trois 
dai práz insieme ae gnove Primevere. 

Vigi e la nadte aute 





Toni Manarie, migeot (ven a staj di Migèe, di 
« Medea ») al jere stát soldat di Franz Josef te ue- 
re dal quindis. Al veve combatút in Ròssie, in Sèr- 
bie; po al jere tornát, dopo quatr’agn di póris e di 
fan, a cjase, a Migèe. 

La só femine e il fi, stant a Migèe cui talians 
intant che lui al jere vie, la vevin passade ben, an- 
cje parceche ducjdoi a’ vevin lavorát te cusine dai 
graduáz talians. Cussi, apene che Toni al rive su 
la puarte di cjase, so fi Vigj, sui quindis agns, 
j cór incuintri, lu busse e senze squasi saludálu j 
dis: « Se tu savessis, tate, ce tante buine pastesute 
ch'o ai mangjat cui talians! ». 

E Toni: « Tu ás ben di cagále cumò sot di 
lór! >. 


ALDO GALLAS 


La plui part dai omps a’ cunsúmin la prime part de lòt 
vite par rindi miserabil ché altre. 


La Brujere 


74 








SU LA RIVA DAL FLUN 


a Ernest Hemingway 


Su la riva dal flun 
li’ mans da la fruta 
'a sgarfin lizeris 

il savalon bagnat. 


Una busa pissula 
di savalon bagnàt 
cu l'aga dentri... 


E la fruta 

duta contenta 'a rit 
sclipignant il soreli 
ch'al si spiela ta l'aga 
coma una dalia in flour. 


Soreli ta l'aria 
e flour ta l’aga 
al dondòla a planc 

dentri il me cour... 


« Di lò dal flun 
e tra i arbui... » 
'a passa sidina 

una luna blancia. 


(Furlan di San Vit) 
76 








| “Ghi ha roto la braga. 


Quant ch'i eri canai a ciasa me i vevin un chis- 
sut di chei di pajar, di chei rabiusis e brut coma il 


| peciat. Quant ch'al vigneva dentri in tal curtif qual- 


chi forest, al feva il fiscofero e massima s'i ti lu 
ussavis cuntra. 

Una di ch’i erin ch'i gustavin i jot a riva insomp 
da la stradela Valentin Stagnin. I lassi ch'al si vis- 
sini, e quant ch'al mi somea a tiru just i fai a plan: 
« Bric brinchilu ». 

Il cian al partis coma una fiseta, rugnant e ba- 
jant, e intant che Valentin al si necuars il cian a' 
lu veva bel che brincat par una barghessa. Valen- 
tin al alsa il sgaret par daighi un scals e il cian al 
tira coma un maledet, finint cul fa colá lunc e di- 
steis Valentin in ta la eca dal radic. 

Me mari а no saveva se ridi, patafami me o 
cori a judà Valentin a leva su. ’A è coreta four di 
ciasa disinghi a Valentin: « Ghi ha roto la braga? ». 


O. C. 


(Furlan di Cjasarse) 

CURIOSITAZ 


Robis inglesis. Julie McGuiness di Londre, montade sul 
autobus, 'e à scugnút раја il biliet par Fred, un pizzul pès 
ros vinzút al Luna Park. L'Aziende dai Traspuarz ` e á però 
ricognossút che il bilietár al à interpretát mal il regolament. 


* 


Pe prime volte tal mont 1 gjaponës a” son riváz a rea- 
lizá un laminát di azzár tre voltis plui sutil di une pagjne 
di gjornál; a son duncje riváz a 3 centesins di milimetro, 
lè che prime il spessòr minim al jere di 7 centesins. 


* 


Al coste dome che tremil francs il « papescopi », un 
imprest realizát in Austrie par rivá a viodi il Pape, in vi- 
site in chel País, ancje se si à tante int denant e si è piz- 
zui. Difat l'imprest al è come un periscopi e al è lunc un 
metro. 


* 


Francesco Bacci al vinz il concors par un puest di ausi- 
liari tal Ospedál di Cagliari e j ven spedit un telegram là 
ch'al & dit che l'interessát al à di presentási a vóre dentri 
di cinc dis, senó al vignarà cunsiderát rinunziatari. Ma il 
telegram, acetát de Pueste ai 9 di jugn dal 1981, al inte- 
ressát j vignive trasmetüt dome che ai 5 di Maj dal 1983, 
e cussi, passáz i cinc dis, l'interessát al à piardút il puest. 

JUDIZIS 


| Menut, che mi 'ere ami, al a publicat 
| un libri e m'al a dat 
| disinmi: « Lèilu e dopo, par plasé, 
sépimi di a riuart il to paré. 
| Ma viót », al à zontát, 
| «che tu ás di séimi, tal judizi, sclet >. 


| Lu ài ubidit. Il libri j al ài let 
| po’ 'o soi stat sclet tant cb'al oleve lui. 


| No mi fevele plui. 

La aclese 


Pari miedi e fi miedi. Il pati al lave ogni di, 
denant misdi, tes cjasis dai siéi maláz e al tignive 
viart des tre 'es sis di ogni dopomisdi un so ambu- 
latori, il fi miedi al jere apene laureát e al lave a 
impratichisi tal ospedal. 

Alore il pari miedi une di no si sintive di la a 
fa il zir pes cjasis dai siéi maláz, e cussi j dise al 
fi miedi ch'al las lui a visita chesc' pazienz. In par- 
ticulár j disè di la a viodi di un ch'al veve in cure 
di un piez par une infezion te polpete di une gjam- 
be, cjapade parvie di un spizzot di blave che j jere 
jentrát tal tajá il soreál: une infezion che no uari- 
ve mai, cun dut che lui, il miedi pari, al las a medeá- 
lu plui voltis par setemane. 

Il fi miedi al lè a fa il zir secont il comandament 
di so pari, e ae só ore al torna. 

« Fat? ». 

« Fat! ». 

« E chel omp de infezion? ». 

« J ài gjavát für de polpete de gjambe une scle- 
se che j jere jentrade quant che j à dat dentri al 
spizzot ». 

« Giavade? ». 

« Gjavade! » 
E il vecjo: « Brao mone! E di cumò indenant 
tu ti sostentarás cun ché sclese ». 





Aurelian, imperatór di Rome dal 270 al 275 dopo Cri- 
st, intant ch'al lave atòr fasint ueris tes tiaris lá che ué si 
ciate a séi la Turchie; rivat ch'al fo devant di une zitát che 
si clamave Tiana, cheste j j siara lis puartis in muse. Alore, 
| inrabiát, al berlà: < No lassarai nancje un cjan in cheste zi- 
tat! >. 

Alore i sièi soldáz, ingolosiz di ce ch'a varéssin podút 
cjatá te zitát, a? combatérin come demonis par cjapá la 
| zitat, e la cjaparin. | 
| Ma une volte dentri, Aurelian nol permetè che i sol- 
| daz la dispuejássin cheste zitát, e denant des insisténziis 
dai soldáz ch'a reclamavin di podèlu fà secont la impro- 
messe che ur jere stade fate, ur rispuindè cussì: «'O ai 
dit che no varès lassát nancje un cjan in cheste zitát, e 
cussi al sara: lait a сора duc’ i cjans! > 

DEBIZ 


Pajá periz o júdiz, o avocaz, 
in lác di un creditór, al e di maz. 


(Daúr di Valerio Marziale) 

Maj cu lis rosis, cjantis dai amis, 
il ros cul aur sotsere tal país. 


L. C. 


MICHALE PARTH, I sanz Canzio, Canzian, Canzianile, 
Prát, parochiál (1534) 

Fieste dal lavòr 


. Grivòr di Nazianz 


mannan | DABAN | ANAN 





on 


M 
J 
V 
S 
D 
L 
M 
M 
J 
V 
S 
D 
L 
M 
M 
J 
V 
S 
D 
L 
M 
M 
J 
V 
S 
D 
L 
M 
M 
J 
V 


do 
S. Canzio, Canzian e Canzianile 

BOCAL 


CRESIME 


BOCAL 
CRESIME 


BOCAL 


FRACANAPA 
BOCAL 


FRACANAPA 

MAJ 


Chel marionet di Fracanapa al dis che Flo- 
rean alè < povareto », cun duc’ i miliar- 
dons ch’al à; un a povareto » come me, 
cho soi un « povareto » senze une pa- 


lanche. 


Tú, un puar biát tu sés simpri stát, t'al 
dis jo! 


Bon! Cussi 'o sin in doi. 


'O sin in duc’ a savé ce che tu sês tú. 
Un bon di nuje, po! 


Ce brave a condaná! E ve'lu ch'al rive an- 

cje il marionet; ve'lu chi ch'al è! (a Fra- 

селера) Alore, siòr Fracanapa, јо ’o soi 
un « povareto > ... plui di Florean. 


Xe piú povareto de ti quelo, dai! 


Sigúr, plui « povareto » di me! Dome ch'al 
á une machine lungje come un treno, la 
vile come un cjscjel cun dós pissinis, la 
femine cun quatri pelizzis cha vàlin milio- 
nons, la fie... 


Lassa star! Nela machina lunga la stona 
la sua faccia larga de mona, la vila la xe 








BOCAL 
CRESIME 
FRACANAPA 
BOCAL 


| FRACANAPA 
CRESIME 


FRACANAPA 


 BOCAL 


piú bruta de quanto che la costa, la mugier 
xe megio che la xe sconda per sempre 
senze mai parlar... 


„e la fie, puar Florean, `e je la pes con- 
dane ch'al i à, ch'al sarès di tignile ben cjal- 


cjade jü, sot, fin che no à bevude l'aghe 
di dutis dós lis pissinis. 


E des quatri pelizzis de femine, ce vino 


di fa? 


Chel nol à un problem. Bisugne pensá ce 
{а de femine co si vará "za dopradis lis dós 
pissinis pe fie. 


Visto, Bocál, che disgrassie? 


E jo no ’nd’ ajo ancje jo disgraziis, senze 
bèz? Florean, almancul, chel pinsir no lu à. 


Ma ti no te capissi gnente! 
Nuje di nuje, come ch'o dis simpri jo! 


Caro Bocale, i schei de Florean?... El saria 
fortunà se '| morisse sensa spenderli. 


Ma... 

FRACANAPA Perché col spenderli | mostra quanto che 


ERMES INV. 

'l xe grande come mona, con quela mona 
de mugier, quela mona de fia, quela mona 
de vila e quela mona de machina, e le pi- 
scine e tuto... E quel che xe pegio, per 
ste robe eo ’1 lavora tuto '| giorno, sco- 
minsiando de matina cussi presto che xe 
ancora note, che | ga una sveja mona che 
sona come una mata. 


Suns fuarz di svèe 


A’ ingrümin béz e gras, chéi dereliz, 
cun ché di deventá i plui siórs purciz!... 











RISPUESTIS 


"Ме pássare е cjantave di buinore 
IN. sui cops a dute cane, cristiane, 
| di nancje tira flat. 


W A un rusignál jo, alore, 


ch’al veve juste dat 

| un mutivut apene de sò vene 

sul cricá di di un pòl in ta l'ombrene, 
e, al pont, ch'al stave la supiarbeós, 

j ai dit: « Ce preziós! 

Di ué a buinore in ca ti no tu as dade 
se no par cinc minúz la tó cjantade. 
Ché passarute invezi, créature, 

si preste ch'a son oris, e inmò 'e dure ». 


E Mia rispuindát, secjat: 
« Si preste si. Di pòssare! ». Tocjat! 

Meni, cheste volte, invezzit di une conte, ti mandi pal 
« Strolic » qualchi impression vude tant ch'o lejevi i com- 
piz par furlan dai fruz pal concors de Filologjche. 

Seben che jo ’o vedi dade une cjalade nome a di un 
pizzul trop di componimenz, al sarès tant ce di sevi di ca- 
rátar « tecnic - sientific » sevi di carátar « umanistic ». 


Su lis questions tecnichis ’o sarai curt par vie che nol 
è chest il sit par fevelá sóre. 'O vuei nome marcá dós ro- 
bis: la dificultát dai fruz di rindi cun tune grafie « ta- 
liane » i suns rüz furlans (par esempli: « cuscine > par 
« cusine », < visctit > par < vistit >, < cocione » par < COZ- 
zone ») e po il doprá simpri plui a palotis, man man ch'a 
passin i agn, peraulis e múz di di talians, sevi púr cun 
vieste furlanizzade (par esempli: « sciochezzis » par « ma- 
tetáz », « a penzolon » par « a pendolon », « sfracele » par 
« sfracasse »). 

Ducju doi chesc’ gjènars di inconvenienz a’ podarèssin 
séi mendáz saredut cun tune maniere: cul insegná il fur- 
lan in forme sistematiche a scuele. Alè dibant che Turel, 
dal alt dal so cjadreon, al sentènzii che il furlan si lu sal- 
ve nome te famée. Se si úl che une fevele "e deventi sim- 
pri plui «lenghe > (ma lu vièlino i < turelians »?), bisu- 
gne ch'e passi atraviars il draz dal studi e dal esercizi scrit. 

. In câs diferent je resistará forsit ancjemò par une o dôs 
| gjenerazions, ma nome a livel di dialet. Al à viodüt just 
[| chel cronist che si è inacuart che сито al cjape simpri plui 

i pit no il < furlan» ma il < friulès >, lant indenant di chel 
pas culi! 

Ma cumò ”o volarès meti in lús qualchi aspiet « uma- 
nistic » (perdònimi la peraule!) di cheste esperienze. E prin 
di dut ’o vuei ripuartá qualchi frasute frescje frescje, ch'e 
| à il savór di gjenuinitát e, parcè no?, ancje di puisie. 

Par esempli Stiefin, di Sarsét, al conte la storie de só 
famèe, ma tun mit < distacát > tant che si inacuàrzisi no- 
me sul ultin che si trate dai siéi, quant ch’al dis: < Toni 
al ë tornát dal forest, al si è sposát, al à fate une famée. 
_E di ché famèe ’o soi jo: il plui pizzul >. E Lene di Reane 
'e scrif che « prin di lá a scuele ’e dá une bussade a só 
| mari, une a só none e po vie contente tant che une sisi- 
lute ». 

Micjél di Felet al cir di meti in risalt i diferenz miz 
i di vivi cun tun pinsir plen di significat: < Cumó pes fa- 
. mèis je je dute ché grazie di Diu, e une volte ’e jere "bon- 
danze” di miserie! ». 

E a proposit di diferenzis tra ir e uë, i fruz a’ son bras 
a brincá i aspiez dibot caricaturái des situazions. Luche 
| di Reane, par puartá un cas, prin al conte lis strússiis, i 
sudòrs (cui lavòrs di comedon) dai nonos, po al conte di 
i so pari: «Lui al va in ufizi, al cjale se i disegnadórs e 
an fat just e po si sente. Al pense quatri robis par ch'a 
vedin di lavorá chéi altris... e al à finit. Ogni tant al mon- 
“te sul aereo e al va a spas pal mont a viodi se di chés 

bandis i lavórs e van indenant. E lui al dis che si strache >. 
Al conclút: < Cuissà alore ce ch'a pènsin mëi nonos! >. 

Anute dal stes país 'e osserve che « cumò lis feminis 
no san ce prepará di gustá par fá biele figure cul omp e 
cussi... a” spiétin di prová qualchi nuvitát (di ricete) sin- 
tude par television ». 

Qualchi volte i scuelárs е’ an formis di esprimisi tant 
sutis, secjs ch'a samèin sclopetadis. Ve” culi une: « Mé no- 
ne une volte `e tirave sü fruz, сито `e tire sü bèstiis! >, 
E un'altre: « Gno barbe, di emigrant, al a cognossude 
une frutate, ancje jè emigrade. Si son plasüz e cussi al à 
pensát di fále deventá mé agne ». 

Un scuelarut di 'tór Paulét, simpri fevelant di emi- 
granz, al è rivát a savé che < Gjenio cumò al è vedran, 
parceche, tant ch'al ere vie pal mont, la sò moròse si ë 
lassade soflá di un altri e lui nol à ulút plui savént di fe- 
minis >. Une frute di Cjasteons 'e conte che so nono e 
só none a” cjatin mil spitics par fa questions. Paraltri so 
nono «al cjáte la fate di 14 tal cjamp, al monte sul cjár e 
beat e content, si fas mena dal mus, senze mé none ch'e 
j busini ». 

No nome i aspiez cómics, ma ancje chéj serios i fruz a' 
son bogn di capi. Cussi Claudio di Reane al dis che so bisno- 
no « al lavorave te miniere a scúr come i farcs ». E une scue- 
larute di Talmassons 'e reste impressionade dal mút di vivi 
di une volte, quant che sò none « e podeve vé di com- 
panadi dome une rugjele di muset, tajade tant fine che si 
viodeve il soreli». E un pizzul di Tavagná al ripuarte 
cun tune forme culuride ce ch'al contave so nono su la 

fan patide di zovin « ...par fânus jemplâ i budiêi ch'a brun- 
tulavin nus devin biei ròndui di polente... ». 

Tai vôi di une di Terenzan ’e reste vive la descrizion 
che j fas sò none quant che conte: <... nome i dis di fie- 
ste grande a’ fasevin alc di plui bon. Alore prin a’ man- 
gjavin cui vói, po cu la bocje e po a” lecavin >. 

Ma lis descrizions plui fuartis a? son chés ch'a riuárdin 


| l'emigrazion: il dolór di parti di case, la maluserie pe lon- 


tananze, lis umiliazions, la vóe di torná. Un frut di Teren- 
zan (mi pár) al dis che j végnin i sgrisui a pensá che chéi 


| de só etàt (vot dis agn) a’ scugnivin cjapà sò il sacut e lá 


pal mont su la fornás e lassá la mame. Drée di Reane 
al conte che « ... par cene il sorveliant al deve (a so bisno- 
no di ché etát li) une fetute di formadi fine come une 


 ostie, ma lui si sintive cussì strac che si indurmidive cul 





formadi in man, tant che il gjat j robave ancje chel tic ». 

A' mertaréssin di séi publicáz tanc' di chéi compituz 
par fà capi lis strüssiis, i dolórs dai fruz che di gnot a' 
clamavin la lêr mame e di di, come i granc', a’ bramavin 
il lór país « parceche », al scrif un pizzul, « la nostalgje no 
ti dà pas, gno barbe al dis ch'e je un càncar che ti rosée 
dentri.. ». Tant che un di Talmassons, apene tornát a 
cjase, al à brusade la valis. 

Par fini, Meni, 'o ripuartarai, atraviars la pene dai ne- 
vóz, lis impressions di doi emigranz tornáz a cjase un dal 
Canada e chel altri de Gjarmànie. Il prin al dis che < i bu- 
teghirs in Italie e' àn tante fantasie: cui siere la buteghe 
di lunis a buinore, cui lunis dutaldi, cui di sabide, cui di 


` 


miarcus... ». Chel de Gjarmanie si + inacuarzút che «їп 

Italie si piart tant timp e si conclit pòc: tai ufizis nis- 
sun spessèe e ogni volte tocje torná tal doman ». 

Jo 'o pensi, Meni, che pai nestris scuelaruz il scrivi 
chesc' compituz 'e sedi une buine ocasion (magari uniche!) 
par esprimisi, atraviars il sisteme scuelàstic, te marilenghe 
e par fò tesaur des esperienzis di vite dai lêr parinc'. Une 
buine ocasion no nome pai scuelárs... 


LUZIO PERES 


« Okey » di ca « Okey » di là. Cetant che si lu sint 
apardut ué chest « Okey », massime de bande dai zovins. 
« Alore usgnot dopo cene si cjatin li di Manuel, d'acor- 
do? ». « Okey ». « Alore mi porto la trota e ti te fa la 
polentina, intesi? ». « Okey ». 

Nuje di mál. Ma no si podaréssial di qualchi altre pe- 
raule in lúc di ché li, nestre, furlane, come, par esempli: 
« Bon », « Ben », « Just », « Benon »? « Alore usgnot do- 
po cene si cjatin li di Manuel, d'acordo? ». « Bon ». No 
sunarés mico mål, e no scrocaréssin nie a dinissun. 

baste la salit 


Un gno ami predi al va a cjatá une viele ch'e 
| vif dibessole tune stanzeute su par di Nimis. < E 
alore siore Ursule? », j dis. 

« Benedet séal, siór plevan ». 

< Cemút stino, siore Ursule? >. 

« Di viele ve', siór plevan. Mi dàl la schene che 
no rivi a drezzámi, lis gjambis 'o scuen strissinális, 
lis cumissuris mi crichin, ch'a son senze ueli, 'o fas 
fadie a tirá flat, 'o ài lis mans che no pués strenzi 
nuje, 'o viót póc .. ». 

« E pal rest? ». 

« Cemút, mo ». 

« Palanchis. Us covéntial alc? véso bisugne di 
alc? ». 

« Tirále ve”, siór plevan. Cun ché pensionute 

ch'o ài, 'o scuen | patafámi la bocje dispés ». 

« Coragjo, siore Ursule ». 

« Eco, coragjo. M'al dói, che, tal ultin, quant 
ch’e je la salút .. > 

PRESTIZ 


Cul dáj a Tin metát di ce ch'al cir, 
tu piarz un miez invezi di un intir. 


VALERIO MARZIALE 


(Traduzion di Meni) 

Jruzzonds 


Un missete di matrimonis, di Nimis (ch’o ài za 
vat dit alc di lui sun tun < Strolic > di qualchi an 


If indaür), vude ch'al à la incàriche di ciri une cristia- 


ne par un vedranot dal pais, cheste cristiane la cír, 
la cjate e al va dret a dij al vedran che la veve cja- 
| tade. < ’O ài cjatade la femine ch'e fas par te >. 

« Bon », j rispuint chel altri. « Di dulà ise? ». 
« Di Masaruelis ». 

« Trós agn? ». 

« Trente ». 

« Béz? ». 

< Tanc’ >. 

< Robe? >. 

« Tante >. 

< Onorade? ». 

« Vonde ». 


PAPIN 


Dut al dure une di, chel ch'al ricuarde e chel ch'alè 


MI ricuardît. 


Marco Aurelio Antonino - IV - 35 

GRANDIS FIESTIS 


Grandis fiestis furlanis 

co a’ tòrnin des contradis 

plui lontanis dal mont i nestris fradis: 
alore pai migráz cussi lontans 

che nus án fat onór, 

clamin i sorestanz, fasin lusór 

su chesc’ valórs umans! 

Ce bibi discors! Sintút l'Imbassadór? 
E il Cónsul, l'Ezzelén-'», l'Onorèvul?... 
Ce gust jéssi furlans, ce gust vé stat 
tes grandis fiestis 

che si à sintút ch'e an fevelát pulit 
franzés, todesc, inglés, spagniil, talian... 


Tasát dome in furlan. 


L, €. 

La potirie 


La gnezzute di un gno ami miedi "e jere un pòc 
ju di vós, ’e veve alc di tós e ’e diseve che j dulive 
tal cuel. E ’e va a fási viodi dal so barbe miedi che 
j scolte i palmons, j cjale il cuel par di dentri sbas- 
san’j la lenghe cun tune sò paletute e po al senten- 
zie che no jerin chéi mài. Tal ultin j dà, plui par 
cujetále che no par une dibisugne reál, "ne butiliu- 
te di sirop prelevanle di une tasse di chéi prodoz 
che ai miedis ur vègnin daz par propagande des 
fabrichis che ju fasin: di chéi che i miedis ju dan 
a gratis a cui ch’a ritégnin. « Tu cjolis », j dis, « dés 
| sedonutis in di di chest sirop ch’o ti dói ». 
| « E ce còstial? ». 
| «Nuje, che a mi mi ë stát dat par dibant, di 

mit che jo ’o pués dalu a gratis a cui che mi par >. 

La gnezzute "e cjòl sù la só butiliute di potòrie 
e 'e partis. E e torne uns doi dis dopo dal barbe 
ll] miedi, contente. < Barbe >, j dis, < il sirop che tu 
mi ás dat al ë bon e mi a uaride dal dut. Viót tú 
alore, cumò, di no dálu a dinissun, e massime par 
| dibant, se no ’e va a finile che tu restis senze la- 
vor >. 


M. 

SALUZ 


'E salte fár la lune plene, in bore, 
e il cjan, de cort, j dis: « Bon di ché siore ». 


La lune *e scolte e ро” j rispuint cussi: 
« A mi la buine gnot e no il bon di! ». 

Ce biéi i cjamps di Jugn! Formenz a’ pichin, 
papávars duc’ in bore si cisichin. 


L. C. 


ZUAN MARTINI, San Pieri, Remanzas, glesie di S. Scjéfin 

FRACANAPA 

BOCAL 

Cheste volte a Bocál nissun pò di ch'alè 
un puzzefadie; a Bocál e' án duc' di rico- 
gnossi il merit di vé lavorát unevore; a 
Bocál nissun pò di ch'al ë simpri ta l'osta- 
rie; a Bocil... 


A chi? 

A Bocal!... 
A ti? 

A mi! 


E ti te te disi a ti che «a mi», che ti xe 
ti, no j ga de dir che ti... 


A mi... a mi... a mi!... 


Va ben, alora: a miii... 
No a ti: a mi. 


Go capio: mi E che <a mi» vol dir 
«ati», ma se tì te te disi «a mi» e te te 
fermi, te xe ti e no mi che ga colpa. 


Che ti vegni un colp! 
Un colp a chi che ga colpa, no a mi. 


BOCAL 


FRACANAPA 
BOCAL 
FRACANAPA 
BOCAL 
FRACANAPA 
BOCAL 
FRACANAPA 
BOCAL 
FRACANAPA 
BOCAL 
FRACANAPA 


BOCAL 


CRESIME 
BOCAL 





A mi, a mi... 

A ti si, a chi po? 
A mi mi ven... 
Cossa ti vien? 

Mi ven... 

Te vien o no te vien? 
Jo... 

Tits 

Tu... 

Mi? 

Ti tiri... 

Ti te tiri? Tira! 
S'o tiri, ti tiri a ti. 


Se ti te tiri a mi, mi te tiro a ti, e po ti 
no te tiri piú! 


Cresime! Cresimeee!... Cresiméeeeeee!... 
Johi, ce ésal? Ce ésal colát? 
(al sfladasse) 

FRACANAPA Cossa xe? 


BOCAL 'O soi daür a ineámi! 
FRACANAPA Alora no te tiri, te te neghi? 


BOCAL No respiri plui!... Salvimi, Cresime!... Mi 
mancje parfin la fuarze di fracáj la nape a 
chel insèt lì. 


CRESIME 'O ai capit! Véso stát trop ta l’ostarie? 


BOCAL Oh Cresime, mi ven di bussati! No tu ás 
capît, ma il nestri no capissi si capìssilu! 


CRESIME Eeh? 
FRACANAPA Se capisse de no capir che se capiria... 
BOCAL Tas tò, senò ti copi!... Ve’ mo la diferen- 


zie: nò se no si capin, no si copin; invezzi 
chel li pitost di capilu 7 ë miór copàlu! 


Qualchi batude di musiche rock 


Il no capisi sal à un sens, 'l è итап: 
se nol à sens, ' è piés che no un tavan. 

SPIÉI 


'O le ài tornade a viodi ché mé flame 

dopo vinc agn ch’o ai vit dafè cun jé; 

si è vizinade e cun doi vói di brame: 
«Мелі», mi à dite, « jo 'o soi simpri ché >. 


M’e soi cjalade intèrie, puare scae! 
Ma un spieli, di speglasi, no lu ae? 

Mal di panze 


Marsin, il muini dal país, dopo di vè passade 
une gnot tremende rondolansi tal jet cun tanc! do- 
lòrs di panze, al ë rivát adore a cujetási e a inzu- 
chisi tun sium gnarvòs nome sul fá dal di. 

Ancje la femine, puarete, no à podút siará vo- 
li cun chel martueri di omp; cussi in ché di nissun 
nol a sunát di. 

П plevan al à capit subit ch’al doveve jéssi suz- 
zedút alc di penz te famèe dal muini; par chest al 
jeve, al sune lui la cjampane e al dis messe cun tun 
zagut miez indurmidit, e podopo al va lè de cjase 
dal muini. 

La femine di chest muini 'e jere apene jevade 
e, viodút il plevan sul puarton, j dis: < ’Orpo, siór 
copari, al à di сиза tant. Masin al à vit dute la 
gnot tant di chel mal di panze e nome cumò de- 
nant si ë cujetát un pòc; cussi al po’ capi .. >. 

« Provait a daj di bevi quatri gotis di làudano 
e o viodarés che j zovaran di sigür >, al dis il ple- 
van. 

< Eh nò, no si pués, siòr copari. Al à za cjolt 
dòs onzis di vueli di riz. Lui al sa ben, siòr copari, 
che chel benedet отр al è un mangjonat come pòs; 

cussi alè complen come un nemál e alò bisugne 
di liberási ». 

< Poben poben, ’o tornarai a viodi di lui usgnot; 
par intant saludajlu ». 

« Grazie tant, siór сораг >. 

Soresere, cul breviari in man, il plevan al torne 
dal muini. 

Te cusinute basse basse 'e salte fúr la femine 
dute avilide: < Siór copari nuje, no si è liberát an- 
cjemo ». 

« Poben », al dis il plevan, « tu viodarás che 
prime di doman il vueli di riz al fasará di sigúr il 
so efiet ». 
| Tal indoman dopo messe al torne, e la femine 

dal Masin `e salte fúr di gnúf e j dis: < O siór ple- 
van... siòr plevan; doi bocái ju à implenáz, e nol 
ferme. Ce ao di fà par ch'al fermi di fale? >. 


GJGJ BEVILACQUA 


I omps a’ son faz un par l'altri; cussi: o tu ju fasis 
| deventà miór cul insegnáur o tu ju sopuartis. 


Lucio Anneo Seneca - VIII - 59 

JÉSSI AMIS 


Celest, un bon ami, mi à domandáz 
in prèstit cent mil francs. No j ai di daz. 
J ài dite: < No Pai dói! >. 


Al e restát! < E tà >, mi à rispuindát, 
«tu as cir di dineámai? Ma cemút 
di ami tant ch'o ti soi? ». 


« Celest >, j ai ribatút, 

«al é propi parvie cb'o ti ài sodal 
che no t'ai dói: parvie che s'o t'ai dès 
no nome il capital lu piardarès, 

ma l'amicizie instès ». 

La Tarésie Cjargnele, a Biliris, 'e veve une bie- 
le peràrie caniline jù pal so ronc, ma la gjoldeve 
une vòre pòc stant che la mularie dal borc lè ch'e 
stave j e spuejavin saldo. Cun dut che tignis viarz 

|. Í vôi tant di dì che di gnot, no rivave a pescjá chés 
Ni galeris che j e netavin. 

Ma un an `e rivà finalmentri a lampánint un a 
_ smontá jù de perárie e a fuí a salz jù pal ronc, che 
la veve viodude a vigni, e ’e scrupula che chel mu- 


W let al fòs stat Pisto de Dosche, ch’al jere sui un- 


dis agn. 

Alore je saltà für su la plazzute dal borc a fa 
fins che la sintivin fin a Magnan, e a chel vosarili 
a’ jessèrin di dutis lis cjasis dal bore tanc’ ch'a nd? 
| ere: feminis, omps, canais... 

La Tarésie 'e berlave: « Е je ore di finile; "o 
soi stufe e strache di sopuartá e di socombi! Se vual- 
tris », ur diseve 'es maris, « no sès buinis di somer- 
zi la uestre canae, ’o larai dai carbinirs a Tarcint, 
| che ju métin dentri une volte! >. 

< Ma si puèdial savé cui ch'al ë stát a robáti lis 
canilinis? », j domande la Dosche. 

« Un to frut al ë stát >. 

< Qual? > (che la Dosche a ’ndi veve quatri). 

< Pisto al ë stát >. 

« Viodút tú? ». 

< Lampát jo, ch’al lave jù a salz jù pal ronc >. 

« Ise vere? >, j domande la Dosche a Pisto 
ch'al stave lá imbande con Pereto, cun Nejo, cun 
Gjone, cun Zurche... 

« Ce jo ve’! >, al dis Pisto. 

« Si tú! », la Tarésie, « no soj mico vuarbe. Tú 
tu sés stat! ». 

E Pisto: < Poben, si, o” soi stat jo; ma tú dula 
atu i testemonis? ». 


Lu òi dit unevòre di voltis, e lu torni a di, che un omp 
ch'al à inzen e ch'al sa fò capital dal timp nol a di lamen- 
Gei che la vite 'e séi curte; parcè ch'al pués sta daúr a 
tantis cjossis e, cul savé spindi il timp utilmentri, timp j 
'ndi vanze. 


Francesco Guicciardini - Ricordi - 98 

CURIOSITAZ 


I gjenerái a” son gjenerái par fá lis ueris. 

Cussi il gjenerál todesc de Bundeswehr Gert Bastian 
al ё stat puartát vie di pès dai pulizais intant di une ma- 
nifestazion pacifiste. Al pò piardi il grat e la pae, cul jéssi 
pe pas. 

Ma cui, plui dai gjenerái, puedial savé ce ch'e pò jéssi 
une uere vué? 


Tal 1545 a’ son muarz 200 omps de < Mary Rose », 
la náf miràe di Indri VIII fondade tal larc di Portsmouth 
e recuperade l'an passát. 

А? jerin in pòs a visási di chéi puar muarz, di ché náf 
| e ancje di chel re. Ma co i ufizzis a’ funziónin, si an viz 
i funerái, mancjáz tal 1545, ai 19 di luj dal 1984. 

Parvie des ueris si pò muri prin da l'ore, ma co il fu- 
nerál nol pò mancjáti nancje s'a passin i sècui... 


Gino Perini, 45 agn, pizzighet, al a il record talian dal 
assenteisim. Al à tirát simpri la pae ai 27 dal més senze 
lá a vóre par dibot tre agn, cun dut che il so lavór, tal 
zimiteriut di Valli dongje Chioggia, lu varès disturbát póc: 
no plui di vot sepulturis ad an. 

FURTUNIS 


La furtune ?е da tant a qualchidun, 
ma vonde no 'n' dè mai a dinissun. 


VALERIO MARZIALE 


(Traduzion di Meni) 

Odéra 


A jerin vignudis a passá qualchi més a Prám- 
par tun'ostarie di parinc’. La plui grande `e veve 
non Gjne, la seconde Marie; la prime di disevot, 
la seconde di disesiet agn. 

A” jerin fiis di une magnalote ch'e jere lade a 
stá cul so omp muridór in Franze, dongje di Mon- 
tecarlo, dulà che chestis dós frutis a' jerin cressu- 
dis. Bielis come doi bütui di ròsis tèis, no si passè- 
visi mai di cjalális; e massime la seconde, ven a 
stáj la Marie, dut un fevelà tal contorno! 

Jo 'o vevi scomenzát a stáj daür a di cheste, e 
mi veve fat bon. Ma só mari no mi viodeve masse 
bulintir. "E uardeave cheste pipine come un puli- 
zai. Se mi viodeve a fevelá cun jè, la riclamave su- 
bite. No la lassave jéssi di cjase par nissun cont, 
di mit che jo 'o rivavi a dij juste chel alc ta l'ostarie, 
di scuindon. 

Cu la plui grande, ven a stáj cu la Gjne, la mé 
Marie 'e podeve peró fá qualchi cjaminade ogni 
tant: a messe, a funzion... E une di ché mé flame 
'e rivà a dimi sot vós, in premure, ch'e sarés vi- 
gnude tal gno país, a Biliris, cu la Gjne apont, une 
doménie dopomisdi, a gjéspui. 

Bon. Ma par me la Gjne 'e jere di masse. Co 

a’ "nd' è dôs, no nd’ è une. Cussì 'o pensai di dij a 
Zenco s'al vignive cun mè in chè domènie, ch'al va- 
rès podút cumbiná alc cu la Gjne. 

« E cui la cognòs cheste Gjne? », mi veve ri- 
spuindút lui. E jo a sigurálu che ben jé, ve”, lu co- 
gnosseve lui, e j plaseve... 

E alore si cjatin in quatri tal tinelut apartát da 
Postarie di Varisto; nó quatri e nissun, dopo che 
lór dós а” vevin stát a funzion. 

Il talian lôr dôs no lu fevelàvin masse, ma lu 
capivin avonde, e cussi ancje il furlan. 

Sentáz ch’o sin, jo ’o ordeni chel alc, e ’o bevin 
e 'o fevelin chel póc. Ma argomenz di podéju in- 
frontá in quatri no ’n’ vevin. A’ jerin plui luncs i 
jenfris di zito che no i fevelás, e chel che plui al 
pative dai quatri al jere Zenco che, par tant ch'al 
tentás cu la Gjne, nol rivave a interessále su nis- 
sun pont e a no vé mai nissune rispueste. 

Par qualchi timp al tigni dúr, ancje par un ri- 
uart a mi ch'o j fasevi di moto ch'al insistès; ma 
dopo, quant ch'al viodè che nol jere propit nuje ce 
fa, al jevà impins e al scomenza a talpinà sù e jù 
pal tinel cu lis mans te sachete. 

Lu fermai, ordenant miez litro di neri che lu 
puartàrin subite, e 'o rivài a fálu sentá su la cja- 
drèe ch'e jere dongje di ché de Gjne, denant di chel 
miez. 

Ma la Gjne no j rispuindeve inmó nó, par tant 

che lui al tentás; podopo, alore, lui, al tasè, e al 
beveve e nujaltri, fèr tal so puest. 

Ancje jo, fèr tal gno puest, no j faséi plui nis- 
sun moto ni lu judai come ch'o vevi fat prime cun 
qualchi peraule ogni tant par tignilu tal cercli, di 
cjapat tant ch’o jeri dai vòt e de bocje e di dut ce 
che j partignive ’e Mariute. 

E al passá cussi un altri timp. 

Fin che a un pont al riya tal gno nas un odór... 
Diu ce odór! Diu ce odór! Jèrial pussibil che un 
odór di ché fate al podés rivá di difúr fin ali? 

Mi voltai viars di Zenco ch'al fumave come dut 
nuje, e al schiva di cjalámi. Podopo la Gjne, che j 
jere dongje, ’e jeva sü de cjadrèe, j disé alc par fran- 
cês е Mariute, e dutis dôs a’ jessèrin dal tinelut 
domandant compermesso. 

Restáz di bessói, Zenco al fumave indenant co- 
me prime, senze cjalámi: al cjalave paráiar il fum 
dal so spagnolet. 

Lu scossái: « Zenco, ti párial di séiti compuar- 
їйї ben? >. 

« Cemùt, то». 

«No stá a fá il mone! Il nás no lu átu ancje 
tú? ». 

« 'O crót >. 

« E no sintistu alore atór cheste peste? ». 


^ 


< Ma sunsürs no ’nd’ ë stáz >. 

< Lis fufis, che no fàsin sunsúr, a’ puzzin plui 
che no 1... cjòssui... ». 

< E cui dis ch’o sedi stat jo? >. 

« E cui, po? ». 

«O jerin in quatri. Un ch'al баһа а’ E puc 
pensá ch'a séin stadis la Marie, la Gjne... 

« Tú », j dis jo. 

« Tú », mi dis lui: « Un ch'al sint al pò pensá 
ce ch'al úl. La Gjne 'e pò pensá la Marie, la Marie 
'e pò pensá la m. e tant une che ché altre a' 


puèdin pensá tü.. .». E al conclút: « Cussi nol 
ë il cas di filaj GRA Ognun ch’al nasi la sò part, 
e scjao ». 

O. 


No si pár bon a gratási intant che si ë in taule; e al 
è ancje ben che in chest timp l'omp al ciri plui ch' ^al pués 
di no spudá, o, se lu fás, di fálu te mode miór. Jo 'o ài 
sintüt plui voltis che si àn nazions tant a müt là che mai 
no si spude: o podin ben nó, alore, stratignisi dal fálu 
par un póc. 


Giovanni della Casa - Il galateo - XXIX 

In tal scotòr e cidinòr sui ceis 
si mòvin dome alis di paveis. 


L. C. 


MENI DI TUMIEZ, Sante Marie Madalene, Dinvilin, pléf 
di 5. Marie Madalene 

1 L 5. Regjne 
2M S. Oton & 
3M S. Tomás 
4 J 5. Lisabete dal Portogal 
5 V 5. Filumene 
6 S S. Marie Goretti 
m 7D S. CLAUDIO 
8L S. Adrian 
9M S. Veroniche 
10MM S.S. Rufine e Seconde € 
1159 5. Benedet 
12 W SS. Armácure e Furtunát 
13 9 S. Rico 
X4 14 D 5. CAMILO 
15 L S. Buineventure 
16 M Beade Vergine dal Carmelo 
17 M S. Alessi 
18 J S. Fidri e 
19 V S. Juste 
20 S S. Colombe 
8 21 D 5. DENÉL 
22 L S. Marie Madalene 
23 М S. Brigide 
24 M 5. Cristine 
25 J S. Jacun 3 
26 V | S. Ane 
27 S S. Pantaleon 
va 28 D S. NAZARI 
29 L S. Marte 
30M S. Rufin 
31 M S. Ignazi 6 

FLOREAN 


FLOREAN 


VENTURIN 
FLOREAN 
VENTURIN 
FLOREAN 


VENTURIN 


FLOREAN 


VENTURIN 
FLOREAN 

LUJ 


E* an dit che no an mai viodút Bocál ra- 
biat cussi. 


Cun Cresime? 

Ce Cresime! Cun Cresime si sa che al ë in 
program ogni di di inrabiási... Cun Fraca- 
napa! 

Puar Fracanapa!... 

No puar Fracanapa: puar Bocál! 

Bocál?... Ma Bocál... Nòooo!... 


Nóooo? Al oleve ineási, al oleve copá Fra- 
canapa... Che se no jere Cresime a tignilu... 


Ma Bocál, cussi gjubiál, il re dal Carna- 
val... 


Ben, propit Bocál, cun dut che lu ап fat 
cavalir e ch'al è.simpri legri parvie de só 
profession monarchiche, propit lui, rabiát, 
ma rabidaaat..., ch'al veve i vói fúr dal 
cjaf di un bon metro. 


Di un metro? 


E se no jere Cresime... 





VENTURIN 


FLOREAN 
FLOREAN 
| VENTURIN 


FLOREAN 


| VENTURIN 

| FLOREAN 

| VENTURIN 
FLOREAN 
VENTURIN 
FLOREAN 

| VENTURIN 
FLOREAN 
‘VENTURIN 
|FLOREAN 


A 


Se tu disis di un metro... 
Po si, ancje di plui. 
Cetant rabiát jerial? 
Ancje doi metros. 

Doi metros... 


Orcoboe, ancje quatri, ancje vinc’, ancje 
mil! 


Ma alooore... 

Alore ce? 

Alore al jere rabiát sul serio! 

Po ce disijo jo? 

Nol ë pussibil, peró. 

Ce? 

Ce che tu as dit. 

Co lu ai dit, lu ai dit. 

I metros di distanzie dai vòl... 

O porcoboe, sestu fèr ali sui metros, o ástu 

FLOREAN 


VENTURIN 


FLOREAN 


VENTURIN 


FLOREAN 


VENTURIN 


FLOREAN 

ché di remena? Viót che jo no piart timp 
a capi: jo ti fas il cuel a vit! 


Alore tu sés bon di inrabiáti ancje tú, an- 
cje plui di Bocál, cui vói fúr dal cjáf an- 


cje di plui di mil metros... 


Cumó mi pár propit di jéssi rivát a capi 
perfetamentri cemüt che ancje un отр le- 
gri come Bocál al pó inrabiási. 


Sestu un omp legri, tú? 


Si, jo 'o soi un отр legri, massime cumò. 
Cumò la mé ligrie 'e je par sclopá come 
une bombe atomiche!... Se bisugne uardá- 
si de fote dai pacjfics, come ch'al dis il 
Vanzeli, puscrodi ce fote tremende ch'e pó 
vigni ai omps legris! 


A lór, ma no a ti, che vué mi par che no 
tu sés tant di buine lune, cun dute la li- 
grie che tu pratindis di vé... 


Venturin! Venturin!... Ventuuuuriiin!... 
Parcè mi clamistu, ch'o soi ca? 


Uuuh!... Ventuuuriiin! 





VENTURIN Ve’! A’ son par scjampàti für i vôi... Cuis- 
sá par cetanc' metros? 


Une tonade. Duc' a' còlin su lis sentis 
Marce funerarie parodistiche in cressint 


ERMES INV. I legris a’ son pòs: tigninju cont! 
S'a máncin chéi e je la fin dal mont. 

CJANZ 


'Ne pòssare sui cops 'e triticave 

te biele di di luj 

di no finile plui. 

"Ме gracule te scjpule ch'e stave 
babant come un cristian di tant in tant 
séi pur a pote vie, 

0 mutivant un cjant uso un cjantant, 
e fin ch’e blestemave come un grant; 
stufade di sinti ché letanie 

j dis: «O їй biade ch'o ti sint 
lassú par ché tó solfe a plui podé, 
pussibil simpri ché? ». 


La passare j rispuint: 
« Sè, simpri ché, ma mé! ». 

Cat; 


Un inzignir di Udin, insieme cun tuns quatri 
miedis di Udin instés, a’ van a gusta tun albergo 
vie pes Ligüriis. < Ce véso di bon? >, j domandin 
al camarir in munture che ur va dongje apene che 
si son sentaz. 

I] camarir ur presente la liste, e un dai quatri 
dotòrs al léi adalte vós ce ch’al figure in ché liste: 
antipasc’, prins, seconz..., une sfilze di nons... 

L'inzignir di Udin, une volte ch'al á sintút, al 
úl viodi la liste cui siéi vói par pensáj parsóre cun 
calme. Al alze la cjarte, al cjale, al domande al ca- 
marir sclarimenz su ché e su ché altre pitanze. « Sal- 
mon no ’ndi véso? >. 

« 'O "ndi vin >. 

« Pressut infumát? ». 

« 'O "ndi vin ». 

« Foncs? ». 

« Di ogni gjènar ». 

« Tartufs? ». 

« Ancje, siór ». 

« E ce pés? ». 

< Chéi ch'al úl >. 

« Salvadi? ». 


< Jèur, cjavrál, cenglar... >. 

« Uceluz? ». 

a Natural; no uèlial... >. 

« E, par prin, macarons? ». 

« Macarons ». 

« E risot? ». 

« Di ogni fate ». 

« ...cui foncs... cui sparcs, cul sclopit?... >. 

« Cun dut ». 

« Bon. E contornos? ». 

« Siòr dotór, nostrans e foresc’, a comant. Ch'al 
comandi, e ju à са». 

< Bon >, al conclút l'inzignir. Po’ j dis al ca 
marir, dopo di vé tasút par un pòc: « Bon. Alore a 
mi mi puartais un platut di lidric cul poc e un ff 


dûr >. 


Usanzis di une volte. La nuvizze, in plui di puartási daúr 
il coredo sistemát te casse tradizionál, 'e veve il dové di 
puartaj al missér une cjamese za tajade e un grimál ’e mis- 
sere. 

DOMANDIS 


Al cjante su la ponte dal zesar. 


Ce cjantial e parcè lassù, tal clár? 
Isal content dal nit cb'al à finit? 

de femine ch'e cove 

pò stáj "ne prole gnove il plui pulit? 
Opár par ^ne moróse tirial für 

dal plui dapit dal cár, 


} come un jantat in maj, la note miór? 


O Jorsi me mi onòrial cu la note, 
ch'al à capit ch’o gusti, de vilote? 
Opúr isal beat 

pal ben ch’al à mangját e digjerit, 
e zòrnial, in sostanze, pe sò panze, 
| lassù, sun ché zimute ch'e dondole, 
come Menut ch'al rute 

suplit di gorgonzole? 

Ja cjase 


'O vevi tal tinel un lampion eletric che no si 
impiave, e alore la femine mi ordenà di sistema 
chest lampion che jè, a scúr, no rivave a fá nuje. 

« Inzègniti », mi dise. 

Mi metèi a vóre. ’O disvidai ce ch'al jere di di- 
svida; "o studiai la lampadine par viodi cuintri lûs | 
s'e vès vit rot qualchi fil, ’o cjalai se la spine je 
vès vúz contaz, se il fil al fòs stát roseát... Dut a 
puest. Il difiet al jere tal cric a tre quarz dal fil che 
nol contatave e nol discontatave secont cho lavi 
cjalcjanlu. 

'O mateai par un'ore par mètilu a puest chest 
diámbar di cric. Nuje. 'O scugnii rindimi e dij 'e 
femine, a un pont, che no rivavi al duncje. 

« 'O savevi >. 

« A’ covèntin impresc’, e jo chesc' impresc’ no 
ju ai >. 

« A ti ti mancje dut e no nome i impresc’, e 
prin di dut la vóe di lavorá. Tú tu sès l'ami de vóre 
fate. Gjavant chés quatri riis che tu rivis a scrivi 

ogni tant, tú no tu sás fa altri. Tu viodarás Ferino, 
mo, se nol rive a fámi il lavór ». 

J telefona a Ferino ch’al vignis lui a viodi di 
chest lampion, e Ferino al riva, e il lampion lu ju- 
stá tic e tac cun dut che nol jere dal mistir. « Eco 
fat », mi disé. 

« Fat? ». 

« Fat ». 

< Brao. E cumo jo, alore, ’o varès di pajáti >. 

« Meni .. ». 

« ..’o varès di pajati pal lavòr che tu ás fat e 
che jo no soi stát bon di fálu .. ». 

« Meni .. ». 
| «. parvie che, come ch'al dis il vanzeli, ognun 
а] lavore al à dirit di vé il so >. 

« Meni, gjò .. ». 

« E invezi no ti paj gran; anzi ’o varès di cja- 
ridti dal dan che tu mi ás fat cul meti in sest il 
lampion ». 

« 'Orpo! Cemit? .. >. 

< Parvie che cumò sépi cetantis che mi ’n’ zon- 
tará la femine, dopo di chés che mi à za ditis a ri- 
‘uart, stant che tú tu sês stat bon di regolà il lam- 
pion cun dut che no tu séis dal mistir! ”Atu viodút 
Ferino ce omp ch'al è? Viodút lui cemút che s'in- 

zegne? cemút ch'al rispuint a ogni vóre? Altri che 
tú, ve”, che tu balinis dute la sante zornade senze 
cumbiná nuje di sest! Chéi viótu a’ son отр” >. 


M. 


Ai prins di luj dal 1866 l'Austrie, batude dai Prussians 
a Sadowa, si impegnave a zedi il Vènit a l'Italie e l'esercit 
muc si parecja a parti de regjon par postási sul Lusinz. Ai 
ultins di luj l'armade taliane comandade dal gjenerál Cial. 
dini 'e jentrave in Friúl. La sere dal 25 un ploton di lan- 
zirs si presentave a Udin; il di dopo al rivave il gruès dal 
esercit. 11 28 al faseve il so ingrès in zitát il gjenerál in 
persone ch'al lè di quartir te vile Gjacomeli di Pradaman. 
П 12 d'avost al vignive firmát a Cormons l'armistizi tra 
l'Italie e l'Austrie. In seguit ae pas di Viene dal 3 di utubar, 
l'Austrie `e zedeve a l'Italie il Vénit e une part dal Friùl. 
La gnove linie di cunfin stabilide tra i doi stáz `e ricjal- 
cjave ché dal Regno Lombart Vènit, perpetuant cussi, anzit 
infuessant inmò di plui, la division pulitiche dal Friül. 


De < Storia del Friuli » di Gian Carlo Menis. S.F.F. "74 

Fu ҮЛ ; J í 


Tre fantazzons todescs a” viazavin come fusetis 

| sun tune Mercedes lungje d'insomp fin dapit, un 

póc alteráz. E a di un pont, sun tun volt de strade 

dula ch'a corevin, la Mercedes `e lè a dret tal fos- 

sal di chest volt, si ribalta, 'e fasè un quatri már- 
culis e al fo un pesto che mai! 

Duc’ für chéi dal país ali dongje, ma i tre mucs 
a’ jerin za muarz in te machigne lade in fas. 

Un omenut dal país, di non Drèe, ch'al veve 
viodút chel disastro, al rive a cjase, e la sò femine, 
ch'e jere corude ancje jè a viodi il câs, j domande: 
« Viodút? ». 

« 'O ài viodùt >. 

« E ce ditu? ». 

« 'O dis ch'a son stáz furtunáz >. 

La femine `e reste; po’ j dis: < Ma cemüt pútu 
di ch'a son stáz furtunáz s'a son muarz ducjtre? ». 

< Furtunáz! Satu tú che su ché machigne a’ po- 
i devin stà in sis? >. 

'E je suzzedude in Sardegne, tun paisut dongje 
Palau. 

GNÒTUI 


Si son cjatáz ne dì jù par Daprat, 
doi rondui sot "ne linde a tira flat. 


Alore il prin a di chel altri j dis: 
« Sêtu ancje tà vignút in chesc’ pais? >. 


Chel j rispuint: « A Prampar di Magnan, 
tune toresse ch'o di za stát un an ». 


« Lontan », al dis il prin, « e po' mi an dite 
che di chés bandis no je tante vite ». 


« Vite in ce sens? x. « Ch'a máncin i muscjns, 
dulà che invezi chenti a adi è a fà fins >. 


« Cui t'al al dit? >. < Un gnòtul >. « Chel sbregot! 
Ce sáial chel, ch'al jès nome di gnot? ». 

Vitudenr 


Tal '33, '34, 35, Sergio Visentin, di Udin, cun 
altris frutaz de sò etòt, simpri di Udin, studenz, a’ 
usavin a vigni in biciclete di Udin a Luvina lis do- 
. mèniis di luj e d'avost, ch'al jere timp di vacanzis. 


Í E a Luvina al semeave ch'a fossin lôr i parons dal 


pais. A’ fasevin lis corsis sù e jù pe rive de Teme- 
sade, a’ lavin a bevi l'aghe de Temesade, a bagnási 
е a inturgulile ché aghe frescje e clarissime, a’ zuja- 
vin di platát atòr pai curti di chès cjasis antighis 
ch'a jerin, si corevin daúr di une plazzute a ché al- 
tre, a” becavin lis fantazzutis ch'a jessevin di gjé- 
spul... 

Naturál che tun paisut tan' cujet come ch'al jere 
Luvinà in ché volte, chéi spirtuez, chéi zitadins 
ch'al pareve ch'a vessin lis tarmis intórsi no fòssin 
viodüz di bon voli dai paesans, zovins e viéi: dai 
viéi, parvie che la cunfusion ch'a fasevin chéi càn- 
cars ju discjolevin dal gust di fa in pas ché pipade 


[| sentàz su lis bancjs difúr des lôr cjasis e a fevelási 


Ill chel alc; dai zovins, dai sedis agn in jù (che chéi ch'a 
'n' vevin di plui a’ jerin su la fornás tal forest) 
| viestüz a la buine, cui bragons a mieze gjambe e 
| lis tiracjs incrosadis su la schene a tigniju sù, par- 

vie che i zitadins ur discjolevin l'intarés, l'atenzion 
e la cunsiderazion des frutatis par lòr. 

Alore al suzzedeve che i anzians ju mandassin 
сја’ dal diaul chéi zitadins. < Lait für dai pis .. >, 
« Lassàinus in pas .. >, < Stàit cujez, sacranon .. >. 
Tantis voltis, quant che chés galeris no finivin di 
fa davoi, par no fâ stòriis a’ jentravin in cjase, stur- 

I zovins invezi no si rindevin cussi fazil; e quant 
che i zitadins la fasevin masse lungje e pesante, pe- 
raulis; e po” peraulatis: « Pandolos .. scaghez .. pi- 
pinoz .. ». 

E chèi altris di Udin: < Orgnans .. roseans .. >. 

E chéi di Luvinà: < Purcinéi .. mazzúi .. femi- 
nins .. ». 

E chéi di Udin: « Rurái .. contadins .. ». 

E chéi di Luvinà: « Cjarmuédui .. », e, a dute 
vòs: « Studenz .. ». 





Al e plui bon un plat di biele zere 
che no a sdavàs di trutis 'ne civiere. 

STOMEASI 


La Malie la viót saldo cun Tubie 

atêr par cent pais de Furlanie. 

Cun dut che lui di fruz a °w vebi un par, 
no 2 sagre ni breár 

la che cun lui no ledi, 

ni 'ne locande che cun lui no stedi 

par oris a lapá 

e, dopo, tal scuindát, a mated. 


Duc’ sa di chest тариат? 

e duc’ a’ van a criticálu fuart; 
s'e cjapin soredut cu la frutate 
che no finis di fa ché figurate 
cun tun biát e maridát e pari. 


Jo alore ’o viót la zòvine e j cjacari: 
« Ma tú frutate », j dis, 

« che no tu stás di lá par cent país 
cun chel biát, ce crótu di fa ben 

a fa ce che tu fas’? >. 


Mi à rispuindút: < Tu, Meni, no tu sas 
cetant ch’al sedi plen 

di vois che sporcacjon; 

cetant ch'al séi puartát 





‘es còtulis: di piardi la reson .. 

Cussì, jo 'o j stoi daûr come a un malát, 
prestanmi plui ch'o pués te mode miéi 
séi pal so ben come pal ben dai siéi: 

par che "ne volte al rivi a ingomeási, 
ch'al rivi, finalmentri, a stomeási ». 

Avost, ce penz il cjalt, i fruz tes rois, 
la int ch'e brame il fresc des gnovis plois. 


L. C. 


MENI DI TUMIEZ, San Lurinz, Dinvilin, pléf di S. Marie 
Madalene 

AVOST 


Insumis, se finalmentri si pò fevelá (cun 
Fracanapa fúr dai pis!), finalmentri si 
pò di che no si pò di che Bocál nol lavore 
e ch'al bèf, co lu an fat cavalir. 


Cavalir de Richinvelde? 


Magari! Cavalir ordenari, ma in ogni mit 
simpri cavalir, ve”. 


Ma cemút, tú, fat cavalir?! 
Parcech’o ài lavorát. 

E no tu ás bevit! 

E no ai bevát... intant ch'o lavoravi. 


Sint mo! Sul bevi no insist, no ti doman- 
di nuje. Ma ’zure che tu ás lavorát! 


'O "zuri... 


Spiete! Co tu sés cavalir, ti clami a fámi 
il 'zurament come Sindic. Tu sás ce ch'al 
ùl-dî 'zurá denant di un Sindic, nomo? 
Viót ch'o fasin un at ufiziál, une cjarte scri- 
te e timbrade, dopo. 








CRESIME 

BOCAL 


(e rive sul lác) 

Si mo. E alore? 

"Zure denant dal Sindic che tu ás lavorát. 
'O "zuri... 


Siór Titute lustrissin che nol stéi a fálu 
zura. 


Aah! ’O olevi ben di... Ce mi zuravistu tú? 
Ch’o ai lav... 


Si pò cròdij cheste volte, ch'al à lavorát, 
siòr Sindic. 


Al à lavorát!!! 

Al à lavorát pal Carnaval. 

Ah!... Palaquaál... 

Palaquál... 

Palaquál... 

Palaquál Bocál 7 è il Re dal Carnaval! 

Ma cavalir parce? No bástial jéssi Re? 


Re ’o soi di mistir, par hobby cavalir, ch’o 
voi mat par chel titul li. 


E tu as lavorát!... 


Par organizá il Carnaval, che no si pò stá 
senze. E duc’ mi pain di bevi. 

(in pinsir) Juste! Mi par propit juste... Res, 
cavalirs, uerirs cui àurs e cui pinacs, me- 
nadòrs, oratòrs, quarantevoz, sessantevoz, 
modis, disarms, ce teatro!... 'E je juste, si, 
'e je propit juste!... 

Juste che mi pain di bevi? 


(senze abadáj) Se culi al mancje il Carna- 
val, ce ésal di serio? 


I Sindics, no? 


Sunais e pivetis 


Sigür, culà s'al mancje il Carnavál, 
al reste dome il Sindic cbe alc al vál. 





ARSURE 


Un sut pardut. Nol pláf di plui di un més 


e la campagne ’e va di mal in piés. 


Tal cil un spieli no si viót un nil 
atòr di un cjaf al altri dal Fridl. 


Tal ort i pomodoros, la civole, 
la césare, i fasti, dut al pendole; 


e vie pai cjamps che di ajar no je bave 
la mèniche 'e fas dál e 'e prèe la blave. 


E alore séi dai strops che de taviele 
tu sing che duc’ si lagne, duc’ fevele: 


e Ma un got di ploe Signór no nus al dàiso? 
Ma vò, plevan, un triduo no lu fàiso 


par che il soreli al lassi di scotánus? 
par che un slavin nol rivi a sostentanus? ». 


«E tú», ’ne gjarle sun tun pal di vit 
j dis a di une crazzule, « il to strit 


parcè no sétu a danusal di strade 
par che ’ne volte ’e rivi ché plojade? >. 

La messa par la ploja 


Il plevan di Cusan al era sintat par ciera in ta 
chel strop di erbuta in banda da la glisia ch’al cia- 
pava un tic di fresc, ch’al tirava flat, in ta ches ca- 
luris di un dopodimisdì dal meis di Lujn, qualchi 
biel carneval indavour. 

« Bundì don Bepo », a’ dìsin Lina e Melia, ch’a 
erin rivadis sot, sensa che lui al si nequarsès. 

« Bundì femene >, a j dis il plevan. < Se feu? >. 

« Sen vegnude a fa di na messa par la ploja 
par ch'a son seis setemane ch'a nol se jot na gota de 
ploja ». 

Il plevan al vuarda viers dal ort, intant che Me- 
lía ’a sgarfava in tal taquinut di tela par tirá four 
chei quatri carantans par la ufierta da la messa: 
< Femene, i veis reson di vendi; al ë propi secu », 
al conferma don Bepo. Po’ tiransi sü e vuardant 
viers il seil, al zonta: « Mi la messa par la ploja 
ve la dis; ma tegneit ben a mins che par ch'al plovi 


al voul tant nul ». 


(Furlan di Cjasarse) 

VIDIDULE E BLAVE 


'T6r di une cjane tènare di blave 
ch'e veve zif e zaf a cjapá pit 

sul 6r dal cjamp arsit, 

'ne gjambe di vididule ’e menave. 


Alore cheste cjane púarete 

j dis a ché inquiline malcujete 
ch'e lave intorteanle par alzasi 
dula di insoreglási, 

j dis: < Ma tü, parce 

vègnistu chi a peáti "tór di me? >. 


Subite la vididule j rispuint: 

« Parvie che dibessole no mi sint, 

di dèbile ch'o soi, 

di lá a ciri la lis che mi covente >. 

e Ma intant >, j dis la cjane, « a mi cb'o stoi 
ai fins di dá panolis e polente 

a chéi che par un tant e' an lavorat, 

tit tu mi cjóls serenitát e flat ». 

«E tú no fátu instès », j dis l'amie, 

« je puare nise che ti crès sot vie? >. 

CURIOSITAZ 


Chel ch'al ë tignút pal plui grant storic talian, Fran- 
cesco Guicciardini, nassút a Florenze tal 1483, a un ciatt 
pont de sò vite al à vude ché di deventá un bráf contadin. 
Tune sò letare si lei: « lo mi sono dato questo anno tan- 
to alla agricoltura, che, se io vo continuando cosi, tengo 
per certo che quest'altro anno sarò diventato contadino in 
tutto, e di buona voglia perché non veggo arte che mi 
piaccia piú di questa ». 

Cheste 'e va a chéi tanc’ biáz e a chés tantis smor- 
feósis che no si tègnin in bon di lavorá la tiare. 


* 


Pascal Cervi, 77 арп, al à stát quatri més par decidi 
se tirá o no tirá la sume di plui di vot miliarz (cinc milions 
e miez di dòlars) di une lotarie vinzude te Pensilvánie. La 
SÒ póre 'e je che duc’ chéi bèz a’ puedin ruvináj i ultins 
agn de vite, ch'al úl gjòldisaj cujetòt, e al á stát sul pont 
di sbregá il biliet de lotarie, ancje parvie de femine. 


* 


Chéi ch'a vegnin condanáz tal Massachusetts par vè gui- 
dade la machine di cjocs, a? varan di meti sú su la lór ma- 
chine une targhe fosforessint. Lu á proponút un deputit, 
che l'idée ј e à dade sò madone dopo di vè уй jè un in- 
cident cu la machine parvie di un cjochele. 

GNOT D'ISTAT 


Cjale ce lune grande, 
ce gnot serene e pure: 
'ne bave no sunsure, 
al tas il mont intir. 


Il rusignál in cjalde 
al va di cise in cise 
e al dis: « Ma dula ise? », 


che la compagne al cir. 


E jé, subit ch'e scolte, 

di frascje in frascje *e rive, 
e al par ch'e disi, vive: 

« Cujètiti, 'o soi chi! ». 

Ce sintimenz, Irene! 

Ce cr in ché rispueste! 


Tu invezi, ?е mé richieste, 
mai une volte un si! 


PAOLO ROLLI 


(Traduzion di Meni) 

A JLadiòuadine 


Puar gno pari in chel an al lavorave cun Ce- 
scje di Tarcint a Sdráussine, dilè dal Lusinz, a ret 
di Gardiscje. A’ fasevin sò un stabiliment uso chel 
di Bulfons par tratá la spelae. Gno pari al jete as- 
sistent, praticamentri il paron, e al faseve une su- 
dizion che mai a duc’ i operaris ch'a jerin squasi 
duc’ di cassú: di Segna, di Biliris, di Cuje... 

Une di di luj 'tór des tre (un stofaz, un soreli 
di instupidisi), gno pati al clame Pisto, sui tredis 
agn, di Biliris, ch'al puartave aghe di bevi ai mu- 
ridòrs su lis armaduris, e j dis ch'al ledi a cjoli une 
bire ta l’ostarie cussi e cussi dongje de stazion de 
ferade di Sdráussine. « Tu la cjolis e tu la metis lá », 
j dis mostrant’j une gran” pòdine plene di aghe tun 
cjanton dal cantir. 

Pisto al va, al cjòl la bire e al torne. Ma l'aghe 
de pòdine "e jere sporcje di cjalcine, parvie che li 
a’ lavin a lavási lis mans i operaris, o a rinfrescjases, 
e a netá martelinis e cjazzis di malte e fratis e fra- 
tazzins. Cemüt meti la bire in ché aghe? Al tignive 
sü cun dòs mans la butilie de bire parsóre de pò- 
dine, pòc persuadút di fò ce che j veve dite Rico, 
gno pati: < Tu la cjolis e tu la metis lá >. Cemit? 

Al cjale atêr in zercje dal assistent, ven a staj 

di gno pari, par domandáj sclarimenz a riuart. No 
lu viòt. E ancje se lu vès viodút, varèssial olzát a 
dij alc, cun tante sudizion che j faseve? « Tu la 
cjolis e tu la metis lá », al veve dit Rico. Duncje 
ca, in ché pòdine. Lu veve ordenát clár. Ma in ché 
aghe sporcje di cjalcine? In ché aghe! E alore Pisto 
al viarz la butilie de bire e al strucje la bire in ché 
aghe, sporcje di cjalcine. Podopo al va sò su l'ar- 
| madure a viodi se i muridòrs a’ vevin bisugne di 
alc. 

Al cjate gno pari che j domande s'al veve cjolte 
la bire. 

« Cjolte ». 

< E metude adula ch’o ti ai dit? >. 

«La che vò mi vès dit », al dis Pisto, « in te 
pòdine »; e po” al cór, che lu clámin. 

La veve veramentri disvuedade in te pódine, ta 
l'aghe di cjalcine de pòdine, come che j veve or- 
denát l'assistent, il siór Rico, ch'al pratindeve che 
duc’ lu ubidissin senze risiarvis, tant che si usave 
in Gjarmánie, che lui la veve talpinade par agn. 


Gno pari Rico, cumò che jo ”o scríf, al polze 


H tal simitieri vieri di Biliris dongje de só femine, che 


sarés mé mari, e di gno nono e mé none, ch'a sa- 
ressin so pari e sò mari, il Bric e la Blancje; Pisto, 
invezi, al ë vif. E a riuart di ché butilie di bire ch’al 
a disvuedade te pòdine in ché di di luj ’tòr des 


tre (un stofaz, un soreli di instupidisi), al fevele e 

al dis: < Mi ’nd’ a ditis cetantis la volte ch'al a 
viodút ch’o vevi disvuedade la bire in te pòdine; 
ma, cun dut il rispiet, no jerial stát lui che m'al 
veve ordenát? ». 

Si j dis: « Ma lui al oleve di che tu la metessis 
in fresc in te pòdine, mico che tu la disvuedassis >. 

« Fotis », al rispuint lui. « Mi veve dite: ”Tu 
la compris e tu la metis 14”, e mi veve mostrade 
la pòdine; e lui ce ch'al diseve al diseve; e guai a 
di chel che no lu ubidive subit, cun chéi vói che ti 


cjalave squasi a foráti... ». 





Tocje che si bati cu lis stessis armis chel che nol á vóe 
di socombi. Duncje, stant che ué dut il mont alè armát 
di egoisim, tocje che ognidun si armi di ché arme ali, an- 
cje il plui virtuós e di anime grande, s'a uèlin rivá a cum- 
biná qualchi cjosse. 


Giacomo Leopardi - Zibaldone - 465 

Une puare viele di Felet, ch'e vivere bessole 
| cun chel nie di pension ch’e tirave dopo une lungje 
vite di scoladresse, "e veve un cesso che nol funzio- 
nave pulit: 'e tirave l'aghe dopo che si jere siarvi- 
de, e l'aghe, in chest cesso, o no vignive o, s'e vi- 
gnive, no finive di cori. 

"E dame alore un idráulic dal puest ch'al vignis 
a viodi il parce dal intric, e Pidráulic al ven e al 
comode il parecjo, gambiant chès dòs guarnizions 
di gome ch'a mertavin gambiadis, ch'a jerin il par- 
cè dal intric. Miez'ore nancje di lavór, e il cesso al 
torna a funzioná. 

« Diu t'al merti », j disè al operari la viele; « e 
cumò tu mi dis’ trop ch'al ë il gno dové pal lavór >. 

« Nuje », j rispuint l'operari. 

« Cemút nuje? Tu ás lavorât. 11 Signór al à dit 
che ognidun ch’al lavore al à dirit di vé il so >. 

« Nuje! Il Signór nol jentre. 'O ai lavorát jo 
e no il Signór. Il Signor al ë fúr di zúc >. 

« Ma frutat... ». 

< Nuje. Se no fòs stat ca di уб a fà ce ch’o ài 
fat, ’o sarès lat ta Postarie; e sepi Diu trop ch’o "n' 
varès bevút, e che cjoche ch'o varès cjapade! E sin- 

tilis, dopo, de femine! Nuje. ’O varès jo di paja, s’o 
'ndi vès... ». 


Vinars 12 di utubar dal 1492, sul cricá di, Colombo 
al a scuviarte l'Americhe. Dismontát dal so bastiment e | 
metút jú il pit partiare, si ë inzenoglát e par tre voltis al 
a bussade la tiare; podopo al à dit: < Signór, Diu eterno 
e onipotent, che cu la tó peraule tu ás creát il firmament 
e la tiare e il már, séal benedet e glorificát di ogni bande 
il to non, séie esaltade la tò maestát che si ë indegnade di 
permeti che il to non al vegni predicját dal to úmil siar- 
vidór in cheste altre part dal mont ». 

(Al crodeve di séi rivát in tes Indiis des speziis e in- 
vezi al jere rivát in Americhe, tune isulute che in onór dal 
Signór la clama < San Salvador », che la int dal lúc la cla- 
mavin « Quanahani »). 

Rico al lave ogni sere ta l'ostarie di Sandrin a 
Magnan a bevi chel miez e a viodi a zujá di cjat- 
tis: a viodi a zujá e no a zujá, parvie che, s'al vès 
piardút, nol varès vúz bèz par paja. 
| Al ordenave chel miez, si sentave dongje di chéi 

ch'a zujavin, al beveve e, une volte finit, denant di 
lá vie, j diseve a Sandrin: « Cjape note », e San- 
drin al notave il presi de cunsumazion cul zès sun 
tune lavagnute picjade su la parèt daúr dal banc. 

Ma segne usgnot, segne doman, segne passando- 
man, e pae mai, une di la lavagne ’e fo plene di nu- 
mars, e alore Sandrin, la volte che Rico lu invida 
a cjapá note dal miez ch'al veve bevút in ché sere, 
j disè: < Rico, la lavagne 'e je plene di numars e 
ino ài plui puest par segná >. 

E Rico: « Poben, e alore ten a menz, ch'alè 
instès ». 


U. 
Tignit di voli i uestris pinsirs: a' puedin deventi pe- 


raulis di un moment a chel altri. 

LAVOR 


Se 27 milions a son malaz, 
che duc’ e’ an presentát certificaz, 
ob ben, alore, 


l'Italie 'e à dome il miedi chal lavore. 

Setembar di bielezze dolze e fine 
cul voli zelestin de fantazzine. 


SCULTOR FURLAN, Sante Eufemie, Udin, Museo Dioce- 
san di Art Sacre (sec. XIV) 

SETEMBAR 


Bocál, viòt che Fracanapa alè a pescje | 
su la Tór e nol úl movisi di la. | 


Poben, е Їй ch'al stei, che plui lontan al 


é e miór al è. 


Ma Bocál, alè Carnaval, e s'al mancje Fra- 


canapa... 
Fracanapa, Fracanapa... Mi à fat vigni sò 
la fote a mi, Fracanapa; mi a gjavade la 
salút a mi, Fracanapa... mi a messedáz i 
budiei a mi... 

Ma Bocál.., ma Bocál... 

Ma Bocál, ce? 

Ce mo, ce? 

Ce... Bocál 7 è un отр! 


Nào: Bocál ' ë un Re! Bocál ' ë il Re 
ch'al val: ' è il Re dal Carnaval. 


'L e ancje cavalir. 


Un re di grant pinsir! E alore... 








Ce mo, alore? 

Fraca... 

J sdrumi la napa, jo... 

Ma Bocál... 

Chel inset... 

Ma Bocál... 

Chel inset ch’al si permet... 
Ma Bocil... 


Co par dut la nape al met, masse nomo 
si permet? Alèjuste un marionet! 


Dome lui? Prove a conta duc’ chei altris 
marionez! S'a 'nd'é pòs, tu as reson tl; 


LI 


s'a 'nd' ë tanc’ nol ë just che Fracanapa, al 
vebi di paji par duc’, nomo Maestát? 


Ma chel li, cun ché nape... 
Maestat!... 


Insumis, si, co jo ’o soi un Re, tu 4s re- 

son tò. Tocjará clamálu, chel de nape... Là 
ésal? 


A pescje su la Tór, come che ti ai "za dit, 
Maestát... 


Su la Tór? 

Si, culi dongje. 

Culi dongje? Ma se no je une gote di aghe 
par chilometros, ce pèscjal, che nol ë nuje 

di nuje! | 
Alc alè. 

Alè, ce? 

Claps. 

Cla... Claps... Venturin!... 


No sono claps te Tòr? 


Ventu... E alore?... Cemút ajal di cuéiju i 
claps ch’al pescje? Cui savórs? 


No son di cuéi. 


No? E alore? 





BOCAL 


A son... di tirátaj a ti. 


Alore tú, basoál, ce venstu a dimi ch’o ai 
di clamálu. A ce fò? A clapadámi? 


Nò! Alè difizzil di capi, ma tu scugnis 
capi instès. Alore, capissimi ben. Sint! Nis- 
sun clap nol úl gloti il viár e nol reste 
cjapát tal amp, no? 


E jo no capis. 


No tu capissis?... Lui alè a pescjá cu la 
cane e cul viár, no? 


Chel lu ai capit. 

Oh, bon! Alore ce ésal che no tu capissis? 
Che i claps no mangjn i viárs. 

Varessino di mangjá viárs i claps, anin po, 
Bocál! Fin chi tu ás capit, nomo? Alore, 
lui, Fracanapa, co no son pès, al fas ’zirà 


il mulignel quant che l'amp s'imbuse tune 
sfese tra i claps. Dut li. 


Ce, dut? 


Alè a pescje e vonde. Finit! 

Finit? Ma jo ’o ai ancjemò di scomenzá 
a capi. 


Orco!... Co al ë a pescje e nol pescje nuje... 
No si capissial? 


No. 


Ooh!... I pescjadòrs a? van a pescje par 
pescjá, ma chéi che no son pescjadòrs, Bo- 
cál, parcé vano a pescje chéi?... Clár? 


Chéi a’ van a pescje dome che par lá a 
pescje, no par pescja. No ésal clár? 


No. 


Ma alore? Cumò, Bocál, mi par propit di 
jéssi une mame che ti da di mangjá cu 
sedonute, parceche tu sês pizzul pizzul... 
Alore!... Co no si va a pescje par Pesch, 
si va a pescje parceche si à pazienzie di 
stá li par oris cu la cane in man!... E Fra- 
canapa, alore... Clár, nomo? 


Fracanapa, alore? 


Fracanapa, alore, al stave li a vé pazienzie, 

ERMES INV. 


parceche i claps no glotevin il viár, dun- 
cje no podevin vigni sò, e lui nol podeve 
tirátaj a ti. Clár no, cumò? 


Une maravèe di clarezze! 

Ooh! J ’n’ volevino tantis!... Pense alore 
cetante pazienzie ch'al á vude Fracanapa, 
e se nol merte di jéssi clamát! 

No pensi plui! Dopo chel che mi a fat, 
juste parcech'o soi un Re, clámilu... Baste 
ch'al paj une butilie. 

Une butilie, lui? Cun ché miserie nere ch'al 


a?... Si e nò ch'al rive a puartáti un clap... 
cuèt... Ma senze savòrs! 


Alore... 


Chest colp j tocje di pajá al Re. 
Musiche di claps messedaz cu lis palis 


Co il popul fin al vuès al è spelát, 
pe cjar che j mancje alc j va pajat. 

Dine 


Neo al va dal miedi che j dúl un dint e al a ché 
di gjaválu. Viarzint la bocje e tocjant cun tun dèt 
un dint massalar j dis al miedi: « 'O ài chest dint 
che mi 401. Ce uèlial vé par gjavámal? >. 

« Cu la punture o senze punture? », j doman- 
de il miedi. 

< Cemit, шо». 

« Cu la punture no sintis nissun mal ». 

« Jo no ai pòre dal mal ». 

< Alore, senze punture, mi dais cinc mil francs 
e us al gjavi ». 

< 'Orpo, a’ son bèz... E trop stàial par gjavá- 
mal? ». 

< Neo, doi minúz e ’e je fate >. 

< E par doi minúz di lavór jo ’o ai di daj cinc- 
mil francs? >. 

« Diu, s'o vuelis, la tirarai plui a lunc... ». 

« Oh, eco! ». 


M. 





Ce ch'al ë un segret? Une nuvitát che si cóntile tune 
orele a milante di lór. 

Di quant che si д scuviart il d.d.t. 
di pulz no si т viót plui, si sint a di. 


Ma no je vere e cheste la dis jo 
che invezi 'o sai che pulz a 'nd' è ancjemò. 


No tanc' a quatri gjambis, minudins..., 
ma ben a dós ve' si, ch'a van impins! 


No forsi cun tun bec a fáti mal, 
ma ben cu la peraule e cul penal! 

CompAid 


Valerio al à comprade une « Ape »: tre aruedis, 
la só gabinute, il cassonut; par puartá atòr chéi tre 
sacs di ziment o di malte che j van par chéi lavoruz 
ca e là che lu clàmin, e i impresc' che j covèntin. 

Lu cjati cu la so machignute e j dis: « Biele ». 

« E cómude, Meni; soredut cómude par me, 
pai lavórs ch'o fas, senze dipindi di altris >. 

« Ce cóstie? ». 

< Mah, di un precis no sai diti: 'o sai nome 
che in dut mi son láz tre milions e quatricentmil 
di lór ». 

« 'Orpo, b&z... ». 

« Si, béz; ma tu ás di tigni cont ch'o ài ancje 
comprát, cun chéi béz, un bussulot di ueli e une 
tanicute di plàstiche pe binzine, sichè... ». 





In di di ué al pó sielzi la strade de virtüt nome il mat, 
o il timit e vil, o il débul e misar. 


Giacomo Leopardi - Zibaldone 

REVIVAL 


ашы 


'O ripuartin culi sot un test ch'al 
è stat publicát sul « Strolic» di 
vinc' арп indaür. Lu ripuartin par 
che lu lèin chéi che no an vit 
mit di leilu in ché volte, e stant 
ancje il fat che il contignüt di chest 
test alè atual. 


Si è in tanc' ué, in Fridl, che si scrif par furlan: 
| forsi in masse, al dirà qualchidun; ma par tanc! che 
si séi, no ^nd' è un che lu fasi in privat se no rara- 
| mentri o par scherz. Par furlan si scrif libris, sfueis, 
_manifesc’, volantins di lå in public; in privát, in- 
| vezzi, si dopre il talian, séi che il talian si lu sêpi, 
séi che di talian si ’n’ mastit póc o gran. De bande 
di chesc': « Cara molie », si scrif, « Tuo Maestrello 
Umberto >, si firmisi. E i omps vie pal mont a’ scri- 


W vin a cjase: < Vengo con questo mio scritto per dir- 


vi il stato di mia salute... >; e, di cjase, i salúz si ur 
ai mande, i afárs si ur ai spieghe, ai omps vie pal 
mont, instès par talian, cb'al e bulo cui ch'al capis. 
E al sarès cussi fazil pojá ju il so pinsir su la cjar- 
te te lenghe fevelade di fruz in sù, grafie a part, 

che, al propòsit, nancje i studidz no si cjátin. 

La reson, la lidris, il parcè di une mode dal gjè- 
nar no si è chi par tentá di sclarilis: ca si è nome 
a atestá l'esisténzie di un fat. E di un fat ch'al dure 
di vieri, se za cent agn puar gno nono j scriveve 
di Viene a ché che po *e veve di deventá mé none, 
a Biliris, tun moment di chéi ch'a capitin ogni tant 
ai moròs: « Ti amai ti adorai non nego il vero; ora 
la tua beltè non m'in'nemora. Ho gambiato penzier 
di amarti, ma bensi di odearti... »; e se un Sandri 
di un país 'tór Tresésin, mancját a passe novant'agn 
za uns dis agn, grant ami di gno pari, j scriveve 
a gno pari, ai siéi timps, dal Cragn la ch'al jere: 
« Caro Rico, salutoti caramente unitoti tutti i tuoi 
cari ». 

E ché mode si ale no nome in riuart ai ѕаїйх 
di тапай, o ai afárs o ai conseis: in altris peraulis 
le < prose »; ancje in puisie si rilèvile. Infati, savé- 
so gno nono ce che ancje j scriveve a mé none, ’e 
só Ane, in ché ete? 


Cara Anetta ` 
sogietta d’amore 
languisce il mio cuore 
sospira per te. 


E savéso un altri dal gno pais, jusc’ vinc’ agn 

indaúr, presonir dai todescs in Gjarmánie, ce ch'al 
scriveve *e só bionde a Biliris? Ve? ca! La puisie no 
je passade par pueste, che la censure, in chei timps, 
Diu nus vuardi! ’E je rivade a destinazion di stra- 
foro. E imò *e dure, tun sfuei dut fruzzát, dedolát. 


Arndorf, 1944 


Un di 

vilmente tolto, come dal nido l'ucel 
spenuto. 

D'al'uman societá umigliato al 
nulla scalin. 

Il barbero sghigna pari al 
sassin. 

Il palpito cessa al cuor 

quando « l'auf » e le quattro 
non sonate ancor. 

Nò tregua o amor. 

Passan mesi ma notizie di cari 
mancano ancor. 

Nel fango e neve faticando 
passa il di. 

La notte nella sozza paglia e il 
tormento dei ... Cri cri. 

Dal Signor non ascoltano il Dir: 
sfamar e vestir! 

Nobil ë il perdon e di vendetta 
Risparmiar. 

Ma sacro per i posteri non 
Dimenticar!! 





Il 7 di men dal 1420 i soldáz venezians a’ jentravin a 
Udin; cun lór al jere Tristan Savorgnan, che cussi al con- 
cludeve la só triste vendete pal sassinament di so pari (Fi- 
dri Savorgnan, copát dai udinés il 15 di fevrár dal 1389 - 
n.d.r.). Subit dopo а” colavin ancje Glemone, San Denél, 
Venzon, Tumiez che fin a chel pont a” vevin resistút cun 
valór. Tra i més di luj e d'avost dut il Cjadovri, la Cjargne, 
Maran, Aquilée, Monfalcon a” jerin in man di Vignesie. 
Nome il Gurizzan al restave in man al cont (di Gurizze), 
che paraltri, apene doi agn dopo, si sarés pleját a ricognòs- 
sisi sotan di Vignesie. 

Cussi al scomparive de storie il Stát furlan dopo tanc' 
sècui, slambrát des disconcuardiis internis dai furlans e sa- 
crificát ae lògjche vènite de < Ragione di stato >. < Ce ch’o 
vin fat cuintri la Patrie », al declarave il Senát di Vignesie 
il 9 di setembar dal 1420, «lu vin fat nome par sigurá il 
nestri Stát ». 


De « Storia del Friuli » di Gian Carlo Menis. S.F.F. *74 

Utubar dai vignái e dai brantiéi 
di dut il vivi al à tal car il miéi. 


JARONI COMUZZO, Madone dal Rosari, For di Sóra, 
parochiál (1646) 

UTUBAR 


Bocál, astu stát 'es Olimpiadis? 
A Los Angeles? 


Si, chès; che chès di prime no mi visi la 
ch'a jerin. 


Ben, cheste volte 'o ai podút viodi dut. 


Furtunát che tu sés!... Tre milions par se- 
temane... 


Ce tre milions? 

Che si spindeve par stá a Los Angeles... 
'O ai let sul gjornál... Parcè? Astu spin- 
dit di mancul, tú... E si sa che tò... 
Sójo un pedoglós, jo? 

Oh, jo no ái dit chest, ma si sa... 


Si sa! Ce si sájal? Che jo no pués spindi 
tre milions? Cui lu 4 dit? 


Jooo... 


Tú, ce sastu tò?... Sastu i miliarz ch'e cja- 
pe la Carrá de Television? 

Ma chéi miliarz... chéi... 


Ce chéi? 
J ai dàn ’e Carra. 
Poben! Se j dan dis miliatz 'e Carrá, ce- 


tanc' ano di dài a Bocál? A Bocál, Re e 
Cavalir? 


Mah... Cul valór ch'e a vué la monede..., 


no savarès. 

Fas il càlcul. 

Ajo di stá a calculá, cumò... Anin po! Di- 
simi invezzi des Olimpiadis. Jerino bielis? 
Lis astu viodudis propit dutis? 

Dutis, che no ái piardude une. E pense 
che jo, par no piardint une, ’o ai podút 
permètimi di piardi duc’ i miliarz ch’o va- 
rès podút cjapá, biel che la Carrá, invezzi, 
intant che jo 'o jeri a viódilis, 'e jere a 
vóre. 

A Los Angeles... 

La Carrá... No sai dula ch'e lavore cumò. 
No, tú, lis Olimpiadis... a Los Angeles. 

Ce a Los Angeles? 


Dula po? 


S'o jeri a Los Angeles 'o viodevi pòc. Jo 
’o jeri tal miór lúc. 


Alore a Coto de Caza, a Malibú, a Prado, 
a Long Beach? 


'O ài dit tal mër lic! E duc’ culi e an 
capit. 


Ah! A Pasadena e a Palo Alto, cun Bear- 
zot, che ancje tú tu sès di chéi dal balon. 


Po!... Jo fin lá, cun tun satèlit a dispo- 
sizion... Sú mo, Titute! 


Alore, dulà? 


Po dulá ustu ch'o fòs? A Remanzás po, 
che il satèlit al siarvive me juste come un 
Re. 


Po, alore, ce fevelá di miliarz! 

Parcè? Ése lade la Carrá a viodi lis Olim- 
piadis, cui siéi miliarz? Jé nó, e jo, cui 
miéi, invezzi, sì. No ti párie une biele 
diferenzie? 


Ma i miliarz... 'o vorès viddiju! 





BOCAL Oh, se tu ’n’ vuelis qualchidun ad imprest, 
no pués dátal, simpri parvie de diferenzie, 
che jo chéi miliatz ju Ai ta l'anime e no 
pués gjavámai. 


TITUTE Ma alore... 


BOCAL La Carrá, invezzi, i siéi, 'e pò imprestátaj. 


Musiche di béz 


ERMES INV. Ce fastu po di duc' i tiéi bezzons 
co a' son gratis bielis impinions? 

CONSOLONS 


Mi visi co lassú sun ché cueline, 
te cjase dal gno vieli, di roncar, 
mi dismovevi adasi la matine 

tai scús de gran' cocjete di zesár. 


E jere la zisile cjantarine 

a di che in Cuje si impareve il clar, 
podopo i gjai a’ jerin, "ne slivine, 
podopo i glons des glésiis, un mijar. 
A di chés vòs jo, alore, de biel'ore, 


no vevi la mé cove te cocjete 
ma sun tun nil, tun ajar di tetá! 


Di un sium a un altri. E ué, porche malore, 


cajù ch'o soi, te stànzie scure e strete, 
sunsúrs, berlons e un tuf di gumitá. 

Il lof di Gubio 


Tal timp che san Francesc al stave te zitát di Gubio, 
tal contorno di Gubio al compari un lòf une vòre grant, 


i crudèl e teribil, che no nome al sbranave i nemái ma an- 


cje i omps, tant che duc’ i zitadins a’ jerin in continue pò- 


| re parvie che tantis voltis si vizinave ae zitát; e duc’ a’ la- 


vin armáz la volte ch'a jessevin dal lûc come s’a lássin a 
combati: e cun dut a chel no rivavin a difindisi di lui, chel 
che in lui si imbateve bessòl. E par póre di chest lòf a' 
rivavin a tant che nissun nol olsave a jéssi fúr de zitát. 

E alore san Francesc, provant compassion par chéi omps, 
al olè là di chest lòf cun dut che i zitadins lu sconseassin 
di lá: e fasinsi il segno de sante crós al jessé fúr de zitát 
insieme cui siéi compagns, fidant in Diu. E stant che chéi 
altris no si sintivin di lá plui indenant, san Francesc al lè 
indenant dibessòl viars il puest lá ch'al jere il lòf. 

E ve' che, devant di une vòre di zitadins ch'a jerin vi- 
gúz a viodi il merácul, chest lòf al va cuintri di san Fran- 
cesc cu la bocje viarte; e vizinansi a lui, san Francesc j 
fas il segno de crós e lu clame e j dis cussi: < Ven culi, fra- 
di lòf; jo ti comandi de bande di Crist che no tu stedis a 
fami mal ni a mi ni a persone ». Poben, apene che san Fran- 
cesc al vè fate la cròs, il lòf besteol al siará la bocje e al 


| lassà sta di cori; e, ubidint, al vient dismiésti come un 


agnel a pògnisi ai pis di san Francesc. Alore san Francesc 
j fevele cussi: « Fradi lòf, tú tu fasis une vóre di damps 
di chestis bandis, e tu ás fatis cetantis gran' brutis robis, 
riuinant e copant lis creaturis di Diu senze sò permission: 
e no nome copadis e divoradis lis bèstiis, ma tu as ancje 

vit l'ardiment di сора i omps faz ae inficje di Diu; e par 
chest tu sès degn de forcje come lari e sassin dai piès; e 
dute la int a’ bérlin e a’ mormòrin cuintri di te, e dute che- 
ste tiare ti ë nimie. Ma jo ”o uei, fradi lóf, fà pas tra te e 
chéi là, in mit che tú no tu ju ufindis plui e che lôr ti per- 
dónin ogni ofese passade, e ni omps e ni cjans che no ti 
déin plui datir ». Une volte ditis chestis cjossis, il lòf, cun 
muviment di cuarp e di code e di orelis e cul plea il cjaf, 
al mostrave di azzetá ce che san Francesc al diseve, e di 
olèlu osservá. Alore san Francesc al disè: « Fradi lòf, stant 
che ti plas di fà e di mantignî cheste pas, jo Р impromet 
ch'o ti fasarai dá la bocjade par dut il timp che tu vivarás, 
de bande dai omps de contrade, di mút che no tu patirás 
la fan; parceche jo 'o sai ben che pe fan tò tu ás fat ogni 
mal. Ma dal moment che jo ’o ti farai cheste grazie, jo ’o 
uei, fradi lòf, che tu mi imprometis di no fà plui mal a 
nissun omp ni a nissun nemál: tú m'impromètistu chest? ». 
E il 16f, cul plea il cjaf, al fasè capi claramentri ch'al pro- 
meteve. E san Francesc al dis: « Fradi lòf, jo 'o uei che 
tu mi déis la peraule di mantigni la tó impromesse, par 
ch'o puedi siguramentri fidámi »; e slungjant san Francesc 
la só man pe impromesse, il lóf al alzá sú il so pit dret di 
devant e lu pojá biel lizèr su la man di san Francesc, dan'j 
cussi chel segnál ch'al oleve. 


(Da «I fioretti » di san Francesc) 


(Traduzion di Meni). 

ORARIS 


'O jeri a Fórs, rivát cu la sflacjute 
adasi di Culino, cu la frute. 


’O vevi di montá su la coriere 
ch'e lave par Tresésin soresere. 


Ma no savevi l'ore ch'e partive, 
e 'o léi di Romanin se m'instruive. 


« Siór Bepi », j dis cussi bevint un taj, 
« a ce ore vàdie ju, che no lu sai? >. 


« Siór Meni », mi rispuint, «i miéi amis 
jo ’o ài gust ch'a stédin in tai miéi país; 


cussì lu prei di chr di no pratindi 
che 'e só domande 'o vebi di rispuindi ». 


Lu lassi e 'o jès, co nie nol fil contami, 
e "o cir l'autist cb'al à di traspuartámi. 


Lu cjati e j dis: « Che mi perdoni, siór », 
ch'al stave visionant il so motór, 

«a ce ore vadie vie, se no j displas, 
la só coriere? ». ’O spieti, e chel al tas. 


Tal dubi che chest siór al séi sturbit, 
lo j voi plui dongje e 'o torni a dij pulit: 


« La só coriere, siór, quant vádie vie? ». 
Al móf il cjáf apene e nol dis nie. 











Ch'al séi talian? «Autista, per favore, 
la sua corriera vádie a di ce ore? ». 


« Si siór », mi rugne, «’o sint ce ch'al al vé; 
ma la coriere », al zonte, « no je mé ». 

La purcite 


Bepo, di Nimis, al veve copade une purcite di 
squasi trisinte chilos e, une volte copade, la veve 
menade atòr pardut il paîs par che duc’ la viodes- 
sin, brauròs; podopo, content, par fà fieste, al veve 
d puartát für ta larie sun tun taulaz un caratelut di 

| nostran par che la int a’ bevèssin. 
Tanc’ di lêr a’ vignirin. Al vignì ancje il vitri- 
| nari dal lúc che, tal ultin, j domanda a Веро: < Le 
| òtu denunziade la bestie? >. 
a Cemit, mo », al dis Веро. 
« Ti domandi se la bestie tu le ás denunziade, 
| come ch'e comande la lez ». 

« Puare bestie », al dis Bepo; « Co no mi a mai 
dáz fastidis di nissune sotte, co no mi a mai fate 
nissune malegrazie, denunziále parcè? ». 


P. 


Zoventút tant biele, e vive! 
Ma nus scjampe d'ore in ore. 
Cui ch'al úl ch'al gjoldi, alore, 


che il doman cui sa s'al rive. 


Lorenzo de' Medici 

CURIOSITAZ 


Muarte clinicamentri di 64 dis, une femine di San Fran- 
cisco de Califòrnie "e à vit tignudis impiadis lis funzions 
vitáls par che il frut ch'e veve te panze al podés cressi fin 
al pont di frontá il part. Alè nassút san e vital. 


Potenzie da l'educazion televisive! Daúr di un esam 
fat ai fruz tra i 8 еі 13 agn des scuelis di Birmingham, 
in Inghiltere, Jesú al sarès un E.T. (venastáj un extratia- 
restriál) e la Sense 'e sarès un « normal distac spaziál ». 


Walter Arfeuille, un belgjc, al à batút duc’ chéi che 
tal mont a' tirin pès cui dinc'. Al ë rivát a strissiná par 
qualchi metro une file di undis vagons feroviaris, ch'a pè- 
sin in totál 154.125 chilos. 


Te zitadute di Marathon, in Floride, tal casson dal ca- 
mion cu lis scovazzis, une di e’ an cjatát ancje un missil 
lunc doi metros in dotazion a l'aviazion merecane. No va- 
ressino di fá in dut il mont come a Marathon? 

Vameanzig 


Un gno amì miedi al bevuzzave un tajut al banc 
tun’ ostarie di Trep, dibessòl. 

J va dongje un omp ben viestút, in etàt, che, 
dopo di vélu cjalát a lunc, j dis: «Ch'al perdoni, plui 
lu cjali e plui lui mi semèe un miedi che mi à vòt 
curát di une siàtiche uns уіпс’ agn indaür, denant 
che jo 'o las a stabilimi in Gjarmánie: un miedi 
ch'al veve non D'Este ». 

« Poben », j rispuint il gno ami, « jo 'o soi pro- 
pi chel miedi che lui al dis; jo 'o soi D'Este ». 

« Eco mo », al dis chel altri, « che alore jo ”o 
viót just quant ch'o pensi che lui al semée il dotór 
D'Este ». 


Po ce isal? ce no isal? 

Pai balcons si viót lusór. 
O ch'a son maláz in cjase, 
o fantaz a fa l'amór. 

SBALIOS 


La Melie, fár di sè, 

nervòse, di vedrane tant ch'e je, 
mi conte che Tubie, 

ch'a jerin in conclave 

tal fogolár di Bie, 

jèdit a un pont che no capive nie. 
Mi dis: « Si fevelave 

dal máncul e dal plui 

e la reson la oleve simpri lui. 

E ce che jo *o disevi, o ch'o cirivi 
di di, nome monadis, ch’o bulivi! 
Fin che a di un pont al rive, chel pagnoche, 
a dimi: ” Sta cidine; tu sés cjoche”. 
Capissistu? », mi dis, 

« mi a dite cjoche, a mi, chel tirepis! 
chel lari ch’al e un! chel farabut! 
chel bon di nie! che brut... ». 


« Jèritu cjoche? », jo j ài domandát. 
« Par nuje! ». « Bon; alore al à sbaliát ». 





188 





Divorzio 


Quant che si tratave di là a votà pal referen- 
dum sul divotzio, un ativist di un partît divorzist 
al è lát in cjase di une mé agne cun ché di conseále 
a votè par che apont al vignis aprovát il divorzio. 
J diseve a cheste mé agne: « Te vite si puès falà 
tal sielzi une femine o un omp par implantà une 
famèe. Tantis voltis chel ”si” che si disilu devant 
dal predi o dal Sindic al puès séi dit senze masse 
pensàj parsòre, e la vite, un doman, ’e puès deven- 
tà insopuartàbil pai doi. E alore jé, siore », j dise- 
ve a mé agne, < 'e à di compuartàsi cussì e cussi 
in chest referendum par podé fà in maniere che il 
matrimoni al puedi vignî scancelàt quant ch’al scro- 
che, e che i doi a’ puéssin tornà libars di fánint un 
altri, se ur poche ». 

La gnagne ’e scoltave e ’e taseve, dal alt dai 
siéi otant'agn. 

« ...par podé », al lave indenant l'ativist, < tor- 
ná libars di matrimoneási cun altris .. ». 

E la viele `e taseve. 

« Cussi jé ’e à di lá te gabine ch'e ап parecjade 
te scuele e di cjapà il lapis in man... >. 

« Ma jo no sai scrivi .. ». 

«..di cjapà il lapis in man e di fà une crós in 

chest quadratin », e j mostrave la schede dal refe- 
rendum, « di lecá il lavri di cheste schede cussi e 
cussi, di plejále cussi cheste schede e po” di mètile 
te casselute che j disaran, e al sara fat dut. E jè ’e 
vará aprovát il divorzio ». 

La gnagne `e tasè ancjemò par un pòc biel cja- 
lant l'ativist; podopo finalmentri "e disè: < Ma jo, 
siór, al a di savé ch'o soi vèdue, e chest divorzio 
ch'al conte lui ce uèlial che mi interéssi? Se chel di- 
scors che mi fas ué m'al vès fat cinquant'agn in- 
daúr, alore si ’o sarés lade in ché gabine di corse 
parvie di chel cjavestri di omp ch'o vevi pai pis, 
come vif! Ma ué come ué, patcè ao di lá a fáur un 
plasè a di chès altris? ». 


Un ritrat nol ë finit, e al ë za passat. Prin che dorade 
'e séi la suaze, l'origjnál nol è plui chel. 


Byron 

Novembar fof di fumatizzis grisis, 
murint un pòc un Requie tu ti disis. 


L. C. 


TONI D'INCJAROI, Sante Catarine, Venzon, za tal 
Domo (1497) 

CRESIME 


VENTURIN 


CRESIME 


VENTURIN 


CRESIME 


VENTURIN 


CRESIME 


VENTURIN 


CRESIME 


VENTURIN 

NOVEMBAR 


Oh, cheste volte Fracanapa mi a fate inra- 
bid ancje me. 


Cemút? 
Cemút? Tal so solit тїї: cul fufigná su 
lis quistions fin al pont che no si rive plui 


a resoná. 


Ma Fracanapa nol è trist, al è dome vi- 
varòs. 


Ah, jo no j ’e perdoni, nò, nò! 


Nò? Anin po, Cresime, che ancje tú tu sés 
buine! 


No stà a tacá a sviuliná, che nol ’zove... 
Cun tun ch'al si permet... 


Ma Fracanapa... . 


'O sai che tu lu difindis simpri... Si se- 
meais, ancje, vualtris doi! 


Sint, mo, Cresime! Al à parceche tú, Bo- 
cál, Titute Lalele, me e parfin Florean, lui 








CRESIME 


VENTURIN 


CRESIME 
VENTURIN 
| CRESIME 
VENTURIN 
CRESIME 
VENTURIN 


CRESIME 


nus ten par int di cúr, umane, di vè cun- 
fidenzie, e alè par chel che qualchi volte 


si permet... 


Vonde! Alè un marionet. 


Ma si, ma justeapont! Sastu ch'alè unic? 
Sastu che se lu piardin il Friúl al reste 
senze nissun marionet? E sastu che Vero- 
ne 'e pratindarès ch'al fòs so? Bisugne stá 
atenz che no nus al puàrtin vie!... Al è 
il miór di duc’. 


Cemút il mër di duc’, il marionet? 
No ésal furlan? 

Alore al è il piès di duc’. 

Ce distu po? Tu ufindis. 

'O dis ce ch'al risulte. 

Ce risultial po? 


Che i furlans si disfurlánin. E co a' son 
propit lòr a butá vie il lòr jéssi, no sono 
scovazzis? E Fracanapa, ch'al ë simpri ch'al 
taliane, no ésal disfurlanát? 

VENTURIN Ma Fracanapa al è puar. Sastu tú ce ch'al 
úl di jéssi puars? Un puar pardabon puar 
al scuen strissinási e al devente par fuar- 
ze une scovazze. Bisugne vé dúl, capi!... 


Viòt Bocal, ch'al è un Re, mo! 


CRESIME 'O viòt, 'o viòt! Diu nus salvi dai Res! 


Musiche lente, grandiose, < real » 


ERMES INV. Ve mo cemtt ch'e je: in alt e in bas, 
puars nó, 'o cjatin a sdrumis i sdavas! 

Disparà 


Rico Menon al lave ogni més in pueste a Ma- 
gnan a tira la pension ch'al veve vit parvie di 
puar Gogo, un so fi che i grécs j al vevin copàt a 
vine’ арп sul Gòlico. 

Vieli ch’al jere, cu lis gjambis che j tignivin 
pòc, al cjaminave a passuz, benplancut, cui braz 
daùr de schene, di fà squasi dal. J lave mieze zor- 
nade par là a tirà chés quatri palanchis. 

E alore une dì j disèrin: « Ma Rico, invezi di 
là di persone a Magnan a tirà la pension dal to frut 
che tu stàs tant par là, parcè no delèghistu qualchi- 
dun altri ch’al ledi a tiràle par te? ». 

« Il gno frut, denant di murî in Albanie, mi a 
scrit che, s'al vès vit di mancjami, jo ’o varès po- 
dòt lá a tira la pension; cussi ’o voi; jo e nissun 
altri ». 

« Tu le as lungje e tu ti strachis ». 

< 'O pués ancje stracámi, ma no son chéi mái >. 

< Opúr tu podarèssis lá vie in biciclete... >. 

« Chel si, ma la biciclete mi mancje ». 

« Tu podaréssis compráte cu la pension che tu 
tiris ». 

< La pension ’o ai di ingrumále par podé torná 
a cjoli la vacje come che mi a vit scrit il frutat >. 

« Sichè a pit e nie biciclete ». 

Al riduzzave e al slargjave i braz. « No si pò vé 
dut in chest mont; ma cul timp a lá, cui sa nie? ». 

"E intervignive la Dosche, la só Crós, sui otant’ 
agn ancje jé: « Ce ce bicicletis, veh!, che nol sa- 
varès nancje doprále chel li! ». 

< Cemút no? >, al diseve lui; « une volte ’o 
savevi, quant ch’o jeri a Bolzan za tanc’ agn. Cu- 
mò ”o pués ancje vé disparát; ma cun tun pocjs di 
provis... ». 





O tú che tu duarmis, ce isal il sium? Il sium al ë simil 
'e muart; o parcé alore tú no lavòristu in forme che, dopo 
la muart, tu puedis semeá vif, pluitost che, vivint, fáti, 
cul sium, compagn dai muarz? 


Leonardo da Vinci 

Ferdi 


Dòssimo al stave di cjase, a Biliris, tal borc di 
Vergon, abas dal pais, e al veve la morose, la Lau- 
re, ch’e stave tal bore di San Jacun, tal alt dal pais. 

Par lale a cjatá la volte ch’al tornave "ër Sanz 
de Carintie dula ch'al faseve la sò stagjon, par sta 
sù cun jê dopo cene chés tre seris par setemane co- 
me che in ché volte si usave, al veve une strade e 
un troi di podé doprá. 

La strade ’e jere plui fazile e plui cómude dal 
troi, ma 'e jere tant lungje. 'E vignive sü a larc a 
mieze cueste atór de culine di Fabro e no veve cja- 
sis sul Ór gjavant la ostarie di Varisto, e par un biel 
toc la cuviarzevin mil cjastenárs che j slungjavin 
parsóre vie i lôr ramaz; cun di plui 'e passave de- 
nant dal simitieri dal pais айша che si diseve che 
i muarz si fasessin sinti vie pe gnot, in tal scúr, cul 
lór zemi. 

Il troi invezi, che si clamave Quarnés, al jere 
une vóre plui curt. Al tajave sú a plomp la culine 
partint dal borc Abás ch'al jere dongje dal borc di 
Vergon. Pero, plui che un troi, al jere un martór, un 
gátul, che lu veve fat plui Paghe plojane che no chéi 
pòs che dal borc Abas a’ lavin sü a messe te gle- 
seute alte su la culine la domenie a buinore. Di chel 

instès, e cun dut ch’al fòs ancjemò plui scjafoját 
che no la strade, e intrigát di agazzis e uárs e saút 
e baraz, al jere par Dòssimo cetant miòr de strade, 
parvie ch'al lassave imbande il simitieri e, di gnot, 
siguramentri nissun si sarès insumiát di fálu, ni vis 
e ni muarz... 

Cussi Dòssimo al lave sò par chel troi vie pal 
inviár, dopo cene, chés tre voltis par setemane a 
cjatá la só Laure che nome in chéi jenfris di timp 
'e jere libare di stá cun lui chel pár d'oris, stant 
ch'e tornave a cjase de filande dopo l'avemarie. 

Quant ch'e jere la lune e nol pluvive, il so vi- 
gni sü par chel troi nol jere chel mal: qualchi vui- 
scjade, qualchi sgrifignade a reson des bachetis dai 
noglárs e dai cjás dai baraz che si slungjavin fúr fin 
tal miez dal martór, ma paziénzie. Ma quant che 
la lune no jere, e quant ch'al pluvive come ch'al usa- 
ve e al use a plovi a Biliris dopo l'istát di San Mar- 
tin 'ne ploe eterne, insistent, di une coltre di núi 
bas e pelòs, alore nol jere propri ce gjoldi. 

Si inneave dut. La ombrene nol rivave a viar- 
zile parvie di chéi ramaz in fúr tant a drete che a 
zampe che s'intorteavin parsóre vie di chel gatul là 
che l'aghe 'e vignive jà bruntulant; e s'inzopedave 
tai clás di chel gátul e tes lidris che lu traviarsavin 
chel gàtul, di maniere ch'al faseve mil màrculis prin 
di rivà insomp su la strade. 

Si presentave alore tal fogolár de Laure in tun 

stat di fa ай]. < In ce stáz! >, j diseve la Laure co 
s'al viodeve devant. 

« 'O soi vignüt sü pal troi, 'pal Quarnès che T 
ë pedradát, e al ë scúr, e no si viòt nuje, e si sbrisse >. 

< E parce pal Quarnés? >. 

« Par scurtále, par rivà prime ». E invezzit al 
jere par póre d'incontrá la mari de gnot o i briganz 
su pe strade ch'e zirave sot i cjastenárs 'tór de cu- 
line di Fabro, o di sinti o viodi i muarz li dal si- 
mitieri. 

La Laure j disè une volte parce che almáncul 
nol doprave un ferál co al vignive sà pal Quarnés. 

« No lu ài ». 

La Laure j al regalà, ma lui al rivave ancje do- 
po dut pozzolát. 

« Ma, il ferál? », j diseve la Laure. 

< Masse ajar. Mi mùr pastrade, mi mir ». 

E invezzi chel ferál lui no lu impiave nancje, 
come ch'al à contát une vóre di timp dopo, di vieli. 

Al contave: « Jo no vevi, in ché volte, nissun 
coragjo. Il là sò a cjatále dal borc di Vergon fin tal 
borc di San Jacun dopo l'ore di gnot pe strade lar- 
gje al jere un sviarsámi. Il cür al bateve a martiel 
tal gno stomi apene ch'o sintivi un sunsür. La vol- 
te che si moveve une frascje ca o là, il sanc al las- 
.save di córimi, che là daür al jere un brigant a 
spietámi. E il passa devant dal simitieri là che Va- 
risto e Gusto di Nart a' vevin viodüt une gnot a in- 
tropási i muarz su la puarte dal simitieri par dentri, 

jenfri lis sbaris, e sintúz a preáju che ur viarzèssin 
e zemi.. si dis >, al diseve, < ma jo no jeri fat par 
chés vitis... ». 

Si j domandave: « E il ferál che ti murive ogni 
volte su pal troi dal Quarnés? ». 

« Nol murive parceche jo no lu impiavi. Impia 
il feral >, al diseve, < al sarès stat come pandi ai 
malintetzionáz, ai briganz e ai laris ch'o jeri li: co- 
me diur: "Ve' mi chi, vignit a cjapámi, a dámi, 
a robámi ce ch'o ài te sachete”... » 

Al finive: « 'E Laure j olevi tant ben che nis- 
sun omp a une femine; ma nome par un inviár 'o 
ài durát une volte tornát de Carintie tal là sà a mo- 
rosa in cjase sò. Un secont no varès podüt fà com- 
pagn. E alore, par cujetámi, le ai cjolte, e m'e soi 
menade cajú di Vergon cun dut che no vevi mistir 
e ni nuje, e cun dut che jé no jere ancjemò nancje 


far di pupil >. 





La vecjae nus ven dade par dissamoranus de vite. 


I nestris viéi 

Se tu sintis Nadal, scolte il pastòr 
ch’al passe par un troi cun tun lusór. 


L. C. 


ZUAN MARTINI, San Scjèfin, Remanzas, glesie di S. Scjèfin 

CRESIME 
BOCAL 
CRESIME 
BOCAL 
CRESIME 


BOCAL 
CRESIME 
BOCAL 


CRESIME 


BOCAL 
CRESIME 

DICEMBAR 


Ca j úl une biele vuere. 

Po, cumò che si sta cussi ben? 

No tu viodis ce 'zoventüt che je atêr? 
Atòr... Dute la int `e je atêr... 

Ma chéi... Prime cui cjavelons e lis bra- 
ghessis setadis par mostrá lis gjambis stuar- 
tis, che no si varés mai pensát ai milio- 
nons di gjambis stuartis ch'a son tal mont...; 
po, cul cjáf spelát des dós bandis e cui 


cjavei dome che tal miez; cumó, cun tune 
codute lungje tal miez de cope. 


Alore vuere parvie dai cjavei. 
Parvie dal cjáf. 


Sono colpe lòt se no an cjáf? 'E je la 
pulitiche. 


Ancje parvie dai pulitics 'e covente une 
vuere. 


Benon. E dopo? 
Dopo... nuje. 





BOCAL 


CRESIME 


BOCAL 


CRESIME 


BOCAL 
CRESIME 
BOCAL 


CRESIME 





Ah, ve’ mo ce brave! Dopo compagn di 
prime, che si salu, aromai, dopo secui di 
vueris. E alore... Co dopo alè simpri com- 
pagn di prime, no ésal miór che il dopo 
al rivi prime senze l'intermiez de vuere? 


E po si sa che a Bocal j plas la vite co- 
mude, cu lis sòs bielis cjochis. 


Si, si sa che lis cjochis di Bocál a' son 
bielis parcech'a son pizzulis come i fruz 
pizzui, lá che invezzi lis cjochis des vueris 
a’ son brutis parcech'a son grandis come 
i granc' basoái... E po, cui va in vuere 
doman? I nestris pulitics? 'O orës propit 
viòdiju! 


A” clamaran duc' sot lis armis. Cussi, al- 
mancul, no si viodaran plui atòr chèi vi- 
stiz ridicui cun qualchi pipinot dentri. 


Sot lis armis... Chéi 'zovins là?... Ma chéi 
no vuelin lá soldáz, biade! 


No vuèlin? Ah, parcè? Dipindije di lór, cu- 
mò, la Patrie? 


La Patrie? Ce Patrie? L'Americhe o l'Afri- 
che? 


Ce Americhe, ce Afriche? 

BOCAL 


CRESIME 


BOCAL 


CRESIME 
BOCAL 


ERMES INV. 

Se i furlans si clamin Morris e Jennifer, 


e a' cjantin african... 


Bon, e alore, co si è cussi, la vuere no 
ése indispensabil? 


Par lòr, salacòr... Pai pulitics, pes Cresi- 


mis... Ma ancje s'al semèe che tal mont a” 


séin dome che lór, a' son ancje chéi altris... 
I Bocái. 


I Bocái, si, ch'a son in tanc’, cu lis lórs 
pizzulis cjochis e lis lórs pizzulis patriis che 
no fasin mal a nissun. Ai Bocái no ur co- 
vèntin vueris, ur bastin lis Cresimis pes 
vuerutis casalinis di ogni di. 


Suns di bombis e altris armis 


E’ an inventát la Glorie, e' an fat tant 
par che tai sécui si muris dibant. 











PRIN NADAL SENZE DINO 


Tal slusigná 

de’ stelis di usgnot 

e’ jere ancje la flamute 
de tó anime 

che s'inzegnave 


| a cimiánus fruzzons di 


| 
| 


| 


f 


sflandór. 


Cuesim, (') 

grant pari di famèe, 
deventát lusór... sóre 

« L'aghe dapit la Cleve », 
ti à preparát, 

dal sigár, un cjantonut 
inflochetát 

te infinide belezze dal 


I Cil. 


Dino, 
tü che tu nus 


| slungjavis "ne man (°) 


|| 
| 


quan'che jere ore di 
« tigni cont » di 

cheste lenghe benedete, 
cir 

il mát d'insegnanus 

a scuviarzi il troi par 


quistá 
une scae di paradis 
furlan. 
BRUNO NOBILE 
(1) Cuesim Batiston pro ist dal romanz di Virgili. 
(2) Autòr di < La Flôr », Leterature Ladine dal Friùl. 

Pás 


La Santine dai Cucs, a Biliris; novantedoi agn. 

'E va a Messe la gnot di Nadal, e ’e sint che il 
plevan al conte de nássite di Nestri Signór Jesu 
Crist secont il vanzeli di Luche, adula che si dis: 
« E subit si dà dongje dal àgnul un trop de milizie 
dal cil ch'e laudave il Signór e a' disevin: "Glorie 
a Diu tal altissin, e pás ai omps di buine volontát 
su la tiare” ». 

"E torne a Messe grande il di di Nadal e `e tor- 
ne a sinti di don Egjdio la stesse robe: « Glorie a 
Diu tal altissin, e pás ai omps di buine volontát su 
la tiare ». 

Si suste, e quant che il plevan al jès de glesie 
ch'al à finit di di Messe, j va dongje e j dis: « Siór 
plevan, no j pàrial ch'e séi ore di finile di maltratà- 
nus in ché forme che nus maltrate nò feminis? ». 

« Po? Santine », j dis il plevan, « dulà e quant 
jo maltràtijo lis feminis? ». 

« J al dis jo, siór copari. Tant usgnot passade 
che ué a Messe grande: ”Pás ai omps di buine vo- 
. lontàt su la tiare”. E aes feminis, пије? La pâs no- 
me ai omps? ch'a van a incjocási ta l'ostarie? ch'a 


211 








blestèmin? No j semèijal ch'e séi ore di gambiá mu- 
siche? ». 


Cussi i Longobarz a’ lassárin la Panònie cun feminis, 
fruz e baúi par ocupá l'Italie. A’ vevin stat in Panònie par 
quarant'agn: la lassárin tal més d'avril dal 568 e, par séi 
precis, il 2 d'avril, il di dopo Pasche. 

Tal cors dal viaz, unevóre di int a” lárin cui Longobarz, 
e quant che duc’ insieme a’ rivàrin ai cunfins da l'Italie, AL 
boin al lè sò sun tune alte mont, e di lassú al cjalè dut il 
País che j si viarzeve denant. Si conte che su cheste mon- 
tagne, che d'in ché volte ’e vigni clamade Montagne dal Re 
(che ué 'e a non Matajtir, n.d.r.), a’ vivin bisonz (< bisonti >) 
salvadis: e nolè di dási di maravèe, dal moment che che- 
ste montagne cui siéi flancs 'e rive fin in Panònie, lá ch'a 
vivin tantis di chestis bèstiis. 


Dal libri « Historia Langobardorum » di Pauli Diacono. 

PREJERE DI NADAL 


O Signór che tu nus clamis 
stant te grèpie in umiltat 
póe i vói su cheste Hare 

su chest popul tribulat! 


Fas che il fradi al ami il fradi, 
che il soreli al vinzi il scar 


che Vulif de tó colombe 
al s'insedi in ogni сй. 


L. S. 

CONCLUSIONS DAL DIU ERMES 


1 

I granc’ problems presinz soredut tai discors dai sore- 
stanz no partégnin al popul, ch'al si interesse dome di chéi 
pizzui. 1 problems granc' a’ son órcui che, quant ch'a tò- 
cjn il popul, ancje lu slambrin. Al ë il cás des ueris, ma 
ancje dai taramoz: diferent chéi come l'Europe e la Mafie, 
che si manifèstin pitost come cundizions: si pò pensáju co- 
me il Ben che nol rive mai e il Mal ch'al rive simpri. 

Metint dut tal lambic, si a chest risultát: che il popul 
al à resons di salvási cul no stà tant a lambicasi. 


II 


Il prin problem de vite al è chel des manzis, ch'al fi- 
gure, cun tun riferiment 'e mé persone, tal secont preám- 
bul dal Strolic, culi daúr, tes primis pagjnis. 

Se no tu risolvis il problem des manzis, tu puedis jéssi 
ae un diu tre voltis grandon, ma alè miór che tu mue- 

Parceche ué si á un grant feveloná di identitát e di 
qualitát de vite, ma s'e mancje la fonde, il patrimoni, la 
sigurazion, ti mancje ancje l'avigni. No si à pan se no si 
a farine, ni ajar se no si a cil. 

Se invezzi lis manzis si alis a sotet, si pò sintisi di fe- 
velá parfin di culture e di spirt. Ma l'omp, prime, al á sim- 
pri cirút in ogni mút di procurási lis manzis. 


HI 


Salacór il Friúl nol à teatros parcë ch'al ë dut un tea- 

| tro, jessint < piccolo compendio dell'universo >. Salacór al 
ë lui, il Friül, il Teatro da l'Europe. 

| Scomenzant de sene, grandióse, cu la corone des sós 

monz, e finint cu la só popolazion di personalitáz di ogni 

stamp e di ogni plée, si pò cjatá dentri di chest Teatro i 
faz di duc' i nestris sécui e di dutis lis lórs stòriis. 

| I atòrs, po, a’ son si di cjase (che si sìntiju propit di 

famèe), ma ancje e’ an in sachete un passepuart universál: 

. che tal pizzul dal Friúl si cjate juste ce ch'al è tal grant 


| dal mont. 


CONCLUSION DES CONCLUSIONS 


La conclusion plui pusitive che si pò rigjavá je je ché 
di disconcludi, in mút di no vé une fin, ma, al incontrari, 
| la pussibilitát di no fini mai di rivá a “conclusions simpri 
plui bielis. 
x Alore, juste come che si use, a duc' i furlans buine 
fin e (ancjemò miòr) bon prinzipi! 

